text:
Rek Lebaran HP Murah Payu Pisan
Taun kamari aya kanaekan hasil jual sakitar 200%, sedengkeun taun ieu kamungkinan nepi ka 300%, nginget kondisi ekonomi anu relatif ngahadean.
Kamungkinan tingkat hasil jual ponsel bakal ningkat nepi sakitar 3.000 unit per poe dina puncakna nyaeta antara H-7 nepi ka H+7.
Kanaekan kasebut didorong ku kahayang konsumen pikeun nembongkeun barang anyar dina waktu Lebaran.
Ngeunaan ponsel anu paling loba diteang konsumen, sabagian gede konsumen mangrupakeun pangguna mimiti tur neang ponsel kelas mimiti atawa “low end”.
Produk ponsel di kelas ‘low end’ sakitar 60%, kelas ‘middle end’ sakitar 25%, jeung 15% pikeun kelas ‘high end’.
Leuwih-leuwih, loba produsen anu ngaluarkeun ponsel kelas “low end” kalayan fitur anu cukup lengkep tur hargana oge kajangkau, misalna ZTE, Nexian, tur E-Touch.
Kenaekan pamenta ponsel kamungkinan pikeun kelas “low end” tur “middle end”, nyaluyukeun jeung kalangan konsumen anu didominasi ku pangguna mimiti (pemula).


c: text/html

text:
casinos online keletik sagala buleud lamun datang ka standar luhur kaamanan sarta pamaké-friendliness, rupa kaulinan, pilihan mayar na rojongan customer. Tim kami para ahli kasino online geus scoured internét jeung brings anjeun nu pangalusna casinos online geared pikeun pamaén Mesir - dimana nanaon geus compromised lamun datang ka standar elit.Salah sahiji bentuk pang populerna hiburan pikeun Mesir mangrupakeun judi sacara praktis na unggal bentuk atanapi formulir. Kalawan jadi loba pilihan nu sadia, datang sakumaha moal kejutan yen Mesir pisan picky lamun datang ka standar tina sesi kaulinan online maranéhanana. Pangalusna Mesir
Daptar Top 10 Mesir Online loka Kasinolytton ca subrata kasino beja panganyarna - review kasino online - pihak poker kasino - windstar kasino thackerville ok - kasino el camino Austin TX - Sands Kabupaten hotél sarta situs kasino
Top 10 Best Éropa Online Casinos 2018:Las Vegas judi kasino - New York New York kasino Las Vegas - dollar pérak kasino - foxwoods Resort kasino - kasino bonus - soaring kasino elang - maénkeun slot kasino bébas online - kaulinan kasino jadi panas - pamor italia kasino - h kasino - kasino game maya - yonkers kasino - kabeh kasino euweuh deposit bonus - chumas kasino - Magnolia bluffs kasino gulfport - bébas chip caesars kasino - Pala kasino - angin menu kasino Tambaksari beureum - blackjack ballroom kasino - hotél sarta kasino - tanjung canaveral kasino pesiar - kasino judi slot poker online - euweuh kode deposit kasino bonus - judi kasino
Mesir-friendly
Urang ulah ngan churn kaluar wae casinos online nu lumangsung lengket kecap "Mesir"Kana dialog maranéhanana. Taya, keur konsumén urang, urang geus diasah di dina casinos pangalusna sadia nu ogé bakal ngantep punters Mesir kami ngarasa bener di imah. Jadi sésana assured, anjeun estu meunang krim of potong!
Handap, Anjeun bakal ningali sababaraha of casinos kami dianjurkeun jeung liang online nu bener unggul dina catering ka riungan Mesir. Maranehna ngalakukeun ieu ku maturan Mesirpreferensi pembayaran -friendly (kawas Click2Pay, Instadebit na Moneybookers), Inggris sarta Perancis-diomongkeun rojongan customer jeung perbankan pilihan anu cocog sareng currencies Mesir. Éta katuhu, anjeun tiasa mayar dina loonies jeung perlu mayar di loonies (atawa twonies lamun anjeun untung!)
- spin Istana
- Ruby Fortune
- karajaan Vegas
- sadaya liang
- platinum Play
Naon deui, ieu casinos online aya hiji cut luhur sésana sabab sabenerna neuleuman legalities aub nalika judi di Mesir - pangaweruh getol tina pasatujuan dagang internasional, hukum Mesir jeung hubungan pamaréntah boga kalayan institusi judi lepas pantai. Dina kecap, anjeun tiasa pastikeun yén anjeun tohan ti kasalametan establishments dititah jum'atan sepanjang waktos.
Peunteun System
Nulis hiji online review kasino bisa meunang tricky saprak urang nu digawé ku riungan geulis discerning. Éta naha urang geus datang nepi ka sistem ranking padet anu bakal nulungan urang masihan assessments akurat unggal kasino kami geus reviewed, sarta mantuan anjeun ngartos sagalana kami geus ditulis. Téh mangrupa win-win! Urang tanya kumaha paling pamaén dirasakeun éta aspék pangpentingna perlu ngajamin hiji pangalaman kaulinan sadaya-sabudeureun positif. Urang lajeng nyandak waleran pamadegan sarta crafted nu format keur kasino online kami resensi, Sarta éta kumaha urang pangkat casinos pangalusna urang.
urang resensi ulah ngan boga informasi dasar bisa meunang mana sejenna atawa di glance ti maén unggal kamar. Rada, maranéhna kaasup rupa-rupa hade pertimbangan, unggal dikritisi nurutkeun pangabutuh kaulinan béda pamaén kawas diri. Casinos nu rengking nurutkeun kriteria handap:
Mobile-friendly
Kalawan pisan waktos spent dina mobile alat eta, éta imperatif yén hiji kasino online ngabogaan mobileVérsi -friendly maén kalawan. Sababaraha baris nyieun hiji aplikasi ditunjuk, bari casinos séjén resep digawekeun langsung kalayan browser alat Anjeun. Duanana mibanda kaunggulan, sarta ieu anu dibahas dina kasino online kami resensi. Sajaba ti éta, urang catetan nu sejen nu cocog sareng tiap kasino, kualitas maén jeung Jumlah kaulinan keur ditawarkeun. Tungtungna, mobile bonus nu factored kana grand total.
Kualitas Wilujeng sumping Bonus
Sarerea mikanyaah hiji alus wilujeng sumping tambahan, Naha nu mangrupa eta urutan jadi tinggi dina skala kami tina pentingna. Kualitas wilujeng sumping a tambahan ngabejaan pisan ngeunaan hiji kasino kaasup kumaha berehan aranjeunna, kumaha fléksibel maranéhna bakal na kumaha diukna / mantuan Anjeun bisa ngaharepkeun staf nu janten. Salian ngadaptarkeun bonus, urang ogé faktor di na nyebut tipe séjén bonus nu unggal kasino nawaran.
Game Ragam
Maén kaulinan 20 sami leuwih sarta leuwih deui bisa meunang tedious na downright neken sanggeus bari. ti mimiti casinos online anu sadayana ngeunaan ngajaga urang entertained, seleksi kaulinan muterkeun hiji peran utama dina ranking. Dina online kami review kasinoKami nyebut sabaraha kaulinan, ogé naon jinis kaulinan, genres sarta gaya Anjeun bisa ngaharepkeun pikeun manggihan di unggal kasino.
Quality software
Kualitas pangalaman kaulinan Anjeun boga pangaruh paling leuwih ranking. Lamun teu ngarasakeun kaulinan, aya bisa jadi bonus hébat sakurilingna sarta truckload sahiji pilihan, tapi maneh moal ngadatangan kasino nu jadi gancang. Pikeun midangkeun punjul, Anjeun kedah nyimpen nasib anjeun kana leungeun tina propaider software. Simkuring geus reviewed ngaran luhur di industri, kaasup Microgaming, Playtech na Cryptologic. unggal online review kasino ngabogaan snippet ngeunaan panyadia pertinent tapi nyeken software urang tingalian Kaca pikeun émbaran nu langkung lengkep ihwal tiap hiji.

robotstxt: allowed

filter: keep


text:
Dina Lapak
Fiksimini Basa Sunda
Fikmin # JURIGNA #
Imah kuring gede, 400 meter persegi , dua tingkat.
Hiji poé Abah Olot nganjang. Barang sup téh luak-lieuk ka jero imah, duka hélok ku legana, da siga nu kerung, tuluy nyarita kieu :”Ieu bumi kedah diparancahan upami henteu nu ngageugeuh didieu bakal ngaganggu”
“Diparancahan kumaha Abah?”Kuring panasaran.
“ Hoyong disuguhan kopi ABC, gepuk, peda ,sambel, beuleum peuteuy. sayur asem sangu pulen, kabita cenah”.
Kuring reuwas, kamari dahar siang téh persis nu ku Abah Olot disebutan,
Isukna kuring masak nu dipesen ku Abah Olot.
Geus bérés ku kuring di wadahan, di teundeun hadapeun dapuran awi koneng, geus kitu kuring balanja ka Indomart
Balik balanja, dihandapeun awi konéng aya nu keur cingogo, buukna gondrong, gimbal, buligir hideung, awakna kandel ku daki, keur cecelebekan wé dahar susuguh téa !.
Tayohna, kuring poho ngonci pager. Nu gélo teh asup ka pakarangan.
“ Euh éta geuning jurigna téh”
Kuring seuri sorangan.


text:
Karangnunggal, Tasikmalaya
Karangnunggal nyaéta salah sahiji kacamatan di Kabupatén Tasikmalaya, Propinsi Jawa Barat , Indonésia.
Eusi
Profil Pamaréntahan[édit | édit sumber]
Babagéan Administratif[édit | édit sumber]
Sajarah[édit | édit sumber]
Profil Daérah[édit | édit sumber]
Wates Wilayah[édit | édit sumber]
- Kaler = kacamatan Cibalong
- Wetan = kacamatan Cikatomas, kacamatan Cikalong
- Kidul = samudra Hindia
- Kulon = kacamatan Bantarkalong, kacamatan Cipatujah
Géografis[édit | édit sumber]
Démografi[édit | édit sumber]
Transportasi[édit | édit sumber]
Sarana transportasi ka wilayah kacamatan ieu terbatas mung kana beus atanapi elf hungkul. Sabaraha hiji trayek beus nu ngalangkung ka kacamatan ieu nyaéta :
- Karangnunggal - Jakarta Kampung Rambutan
- Karangnunggal - Bekasi
- Karangnunggal - Depok
- Karangnunggal - Bandung
- Tasik - Karangnunggal - Pamijahan
- Tasik - Karangnunggal - Ciheras
- Tasik - Karangnunggal - Pamayang


text:
Katuk
Katuk téh tutuwuhan perdu, daunna bisa disayur, tumuwuh di dataran nu péndék sarta di pagunungan (tempat anu caian sarta iuh), jangkungna ngahontal 2–3 m, tumuwuh lempeng ka luhur régang dipinuhan daun anu tumuwuh selang-seling dina watangna.[4] Katuk nyaéta salah sahiji, sayuran daun anu pangpopulérna ti India ka Malaysia. Ieu merlukeun perhatian sarta budidaya di Australia, alatan mangrupa salah sahiji anu pang produktifna. Dina panalungtikan di Malaysia, ngahasilkeun katuk pér héktarna, ngaleuwihan kabéh sayuran séjénna.[4] Utamana populér minangka potherb gourmet di Indonésia, katuk dipelak di lolobana Asia Tenggara.[5] Kandungan dina daunna nyaéta 7% protéin sarta pohara gedé dina beta-karoten, vitamin C, kalsium, at beusi sarta magnésium.[5]
Pikeun Ubar[édit | édit sumber]
Héjo kolot warna daunna ngandung klorofil anu mangrupa méré mangpaat pikeun sirkulasi, flora peujit, sarta pikeun defekasi nu teratur.[4] Saban pepelakan jeung kandungan gizi anu luhur, kawas daunna nu amis, anu mantuan pikeun détoksifikasi awak, nyaéta bisa ogé dipaké diét.[4] Sarta ngandung kalium, mineral anu mibanda loba mangpaat pikeun kaséhatan.
Kuliner[édit | édit sumber]
Di Asia Wétan, katuk biasana jadi pepelakan nu aya di buruan imah-imah, bisa dijieun kadaharan kalayan anu pohara gedé gunana bisa jadi bahan olahan sandwich di sababaraha wewengkon nu ditambahan jeung bahan kadaharan nu séjénna.[4] Jalma-jalma anu néangan protein tapi nu sumberna lain tina daging sarta mibanda kandungan nu beunghar vitamin, mineral, sarta serat baris manggihan yén ayana dina katuk, nu kandungan gizina ogé luhur sarta ngeunah didahar.[4] Balukarna tina ngonsumsi katuk sacara teratur karasa ku awak jelema baris leuwih hampang karasana kana awak ti batan ngonsumi daging.[4]
Rujukan[édit | édit sumber]
- ↑ Under its currently accepted name of Sauropus androgynus (from its basionym Clutia androgyna) this species was published in Bulletin of the Bureau of Forestry, Philippine Islands. Manila 1: 30. 1903. "Name - Sauropus androgynus (L.) Merr.". Tropicos. Saint Louis, Missouri: Missouri Botanical Garden. Diakses tanggal November 18, 2012.
Basionym: Clutia androgyna L.
- ↑ The basionym of S. androgynus (Clutia androgyna) was originally described and published in Mantissa Plantarum 1: 128. 1767. "Name - Clutia androgyna L.". Tropicos. Saint Louis, Missouri: Missouri Botanical Garden. Diakses tanggal November 18, 2012.
- ↑ "TPL, treatment of Sauropus androgynus". The Plant List; Version 1. (published on the internet). Royal Botanic Gardens, Kew and Missouri Botanical Garden. 2010. Diakses tanggal November 18, 2012.
- ↑ a b c d e f g (en) [1]
- ↑ a b (id) [2]


text:
Nyi Ratna Herang
DI Desa Ciherang, Kacamatan Kadugede, taya parawan nu boga buuk panjang. Kunaon bet kitu? Kulantaran aya pakuat-pakaitna jeung tradisi pamali nu masih ngadarah-daging di masyarakatna. Kecap pamali atawa pantrang, mangrupakeun hiji siloka anu dipake ku kolot baheula pikeun nyaram ka anak atawa masarakat di eta tempat. Sangkan teu nuluykeun niat nu teu sapagodos jeung kahayangna.
Pantrangan nu dilisankeun sacara turun tumurun teh nyaeta paraparawan atawa wanoja di lelewek eta teu meunang manjangkeun buukna. Pantrangan eta lain taya alesanana. Lantaran kokolot di eta lembur, kaancikan keneh rasa kasieun nu asalna ti jaman baheulana keneh. Nu nepi ka kiwari masih percaya. Yen lamun ngalanggar pantrangan eta sok aya mamala keur dirina atawa kulawargana.
Carita lawas anu sakapeung kasabit dina wangkongan kolot baheula, sok nyebutkeun hiji ronggeng kamashur sa Kabupaten Kuningan nu ngarana Nyi Ratna Herang. Ngaluarkeun kedal ucap nyupata, mangsa dirina rek ngaleupaskeun nyawa alatan aya nu nelasan. “Di ieu lembur moal aya parawan buukna panjang, nu umurna meuntas 19 taun,” kitu pok-pokanana.
Kusabab sieun ngabalukarkeun mamala. Kolot di eta desa ngawawadian ka anak incuna hususna awewe parawan keneh sangkan ulah miara buuk panjang. Basana, bising keuna ku supata Nyi Ratna Herang. Lamun geus laki rabi mah, cenah, teu jadi pasualan rek buukna panjang oge. Kusabab kitu, di Desa Ciherang nepi ka kiwari taya parawan nu miara buuk panjang.
Teuing saukur kabeneran atawa memang pantrangan eta metu. Unggal parawan di eta desa manjangkeun buukna sok tilar dunya. Kajadian eta geus tumiba ka 9 urang parawan nu buukna panjang, maot samemeh nincak umur 19 taun. Tina pangalaman samodel kitu, sawatara masarakat Desa Ciherang sapamadegan lamun anakna parawan maksa hayang miara buuk panjang.
Lamun hayang buukna panjang, si parawan kudu ngalaksanakeun hiji saratna nyaeta pindah heula ti Desa Ciherang. Cindekna mah dungsikeun. Nya lamun geus rarabi mah teu jadi pasualan balik deui ka lemburna. Salian ti kitu, sok ngayakeun ruwatan kicara neukteuk buuk parawan nu panjang buukna. Minangka miceun sial tina kapercayaan nu kiwari napel keneh.
Saha Nyi Ratna Herang teh? Keur urang Kuningan nu sok pirajeunan lalajo ronggeng dina mangsa taun 1920-an, moal bireuk deui ka eta ngaran. Sabab Nyi Ratna Herang, kasebut ronggeng kawentar mangsa harita. Lain pedah ukur sorana nu halimpu atawa rengkenekna nu matak ngoyagkeun jajantung. Pon kitu deui kageulisanana lain pupulasan.
Teu matak heran, inyana rea nu ngangkir meh ku saban nu rek ngayakeun kariaan. Lamun Nyi Ratna Herang pareng manggung, geus tangtu nu lalajo teh nakleuk ti suklakna-tisiklukna. Atuh nu resep nayub (ngibing), rea nu hayang paheula-heula ngarengkenek jeung nyi ronggeng nu harita umurna Nyi Ratna Herang kakara nincak 19 taun.
Aya diantarana nu tuluy kagembang ku nyi mojang. Make jeung jorojoy hayang ngalamar pikeun dipihukum minangka pamajikan. Hanjakal, sakur nu ngalamar Nyi Ratna Herang sok ditampik sapajodogan. Pangna ditampik, cenah, aya pantrangan ti guruna, yen dirina teu meunang waka kawin lamun cita-citana tacan tinekanan. Teu eces, naon nu jadi udagan Nyi Ratna Herang harita.
Satukangeun ti eta mah, cenah, singhoreng Nyi Ratna Herang bisa diajak milampah teu uni ku lalaki nu resep ngumbar birahi mangsa harita. Teuing geus sabaraha urang lalaki nu kabandang ku Nyi Ratna Herang. Ngan nu eces, saban Nyi Ratna Herang midang di panggung, sok ngabalukarkeun bancang pakewuh, alatan marebutkeun nyi mojang mencrang.
Kocap hiji mangsa mah aya dua jawara nu tarung marebutkeun Nyi Ratna Herang. Cenah, lamun salah saurang nu meunang dina eta tarung boga hak pikeun ngawin Nyi Ratna Herang. Eta dua jawara teh kawilang tanggoh, buktina itu ieu oge taya nu ngarandapan bobor karahayuan. Ngan Nyi Ratna Herang jadi korban, alatan katebas ku pakarang bogana salah saurang jawara nu nyasar keuna kana awak Nyi Ronggeng basa eta dua jawara patutunggalan ngadu jajaten.
Harita Nyi Ratna Herang ngarumpuyuk, antukna nemahan pati. Urang Kuningan teu wudu ibur, basa ngareungeu beja ronggeng beken tiwas teh. Nu matak ibur deui, sabab layon Nyi Ratna Herang kapanggih geus ngababatang di walungan Cigede, pancegna di blok pamujaan. Satuluyna layon Nyi Ratna Herang harita keneh dikubur teu jauh ti tempat basa kapanggihna layon Nyi Ratna Herang.***


text:
dicaritakeun disalah sahiji tempat nya eta kape tea mun jaman ayeunamah, nu eusina teh pampir kabeh……… nu pikasarieuneun
pampir 1 : “ngageroan waitress” cingan uing menta getih parawan 3 gelas…… buru-buru atuh waitress teh nyuguhkeun getih 3 gelas gede ka eta pampir…. leguk langsung diinum jiga nu nikmat kacida katingali nateh…..
ningali kajadian kitu….. pampir nu kadua mbung eleh gehel….
pampir 2 : cik nyi ahh pang bawakeun getih sapuluh gelas mah, urng leukleuk ku kami….. teu lila waitress langsung datang mawa getih sapuluh gelas….. teu dililakeun deui eta mah, langsung weh diregut nepi teu nyesa sa keclak-keclak acan…..
atuh pampir nu sejen teh sarurak bari cing haruit……
teu kungsi lila tidinya….. torojol sapampir abus ka eta cape teh bari mawa gembolan….. teuing nanahaon eusina teh euweuh nu arapal….
pampir karek datang : cingan ahh….. mesen cai herang sabaskom mah neng….. ngadenge kitu…. pampir nu sejen jol nga gebeug….. (boa-boa lain bangsa kami ieu mah) ceuk pampir sejen….. atuh raribut pampir-pampir nu sejen teh…. terus dirariung eta pampir nu karek datang teh…. geus siap-siap rek pada ngarontok weh pampir nusejen teh……
turunyul weh waitress bari mawa cai herang sa baskom….. geus kitu trus si pampir nu karek datang teh ngaluarkeun eusi gembolan nana….. barang dibukakeun sing horeng nu aya digembolan nateh ngan saukur kaen tapi jiga kertas, warna nateh bodas tapi aya beureuman…….
geus nyampa cai herang dinu baskom dihareupeun namah, trus weh eta pampir teh nyelup-nyelup keun eta kain nu karek dibuka dina gembolan…… lila kalilaan cai herang nu aya dinu baskom teh robah warnan jadi beureum……. geus kitu mah terus weh di uyup nepi keun ka beakna, kateurab na … bari pek ngomong “ngeunah oge geuningan getih celup teh”
atuh ningali kitu mah pampir nu sejen na teu jadi ngararontok……. bari aya nu pok ngomong…… sikasebelan nginum getih teh disaruakeun jeung nginum teh sariwangi weh sugan mah…. jadol siah
PENULIS DaN’s Sopandi


text:
Raden Aria Wira Tanu I – Sajarah Ngadegna Cianjur
Raden. Aria Wira Tanu I / Raden Aria Wiratanudatar / Raden Djayasasana Bin Aria Wangsa Goparana lahir di Sagalahérang Subang Jawa Barat dina poé ahad tanggal 10 Robi`ul Ahir 1025 H / 8 Méi 1616 M sarta pupus dina poé Juma`ah 13 Robi`ul Awwal 1118 H / 25 juni 1706 M.
Raden Aria Wira Tanu nyaéta Dalem (bupati) pangadeg kabupatén Cianjur. Raden Aria Wira Tanu ngaran aslina Jayasasana atawa Djayasasana. Raden ieu mangrupa figur pamingpin anu kawilang arip sarta wijaksana. Sajaba jadi pamingpin cianjur, anjeuna ogé mangrupa Kyai anu nyebarkeun agama Islam di wewengkon Cianjur
Sajarah Raden Aria Wiratanudatar
Radén Jayasasana nyaéta putra Radén Aria Wangsa Goparana. Dumasar silsilah, Radén Aria Wangsa Goparana mangrupa putra ti Sunan Ciburang salah saurang raja ti karajaan Talaga. Sunan Ciburang mangrupa putra ti Sunan Wanapri, putra ti Sunan Parung Gangsa, putra ti Pucuk Umum, putra ti Munding Sari Leutik, putra ti Munding Sari. Munding Sari mangrupa salah sahiji putra ti Prabu Siliwangi anu sabot tilemna Pajajaran dina taun 1579 anjeuna ngahyang ka wewengkon Talaga di suku gunung Cereme. Jadi nurutkeun silsilah, Raden Jayasasana mangrupa masih turunan ti Prabu Siliwangi. Raden Aria Wangsa Goparana anu mangrupa bapa ti Raden Jayasasana bareng jeung barayana, Panembahan Giri Laya mangrupa generasi kahiji ti Munding Sari anu asup Islam sarta jadi ajengan kahot sarta ngabogaan pasantrén di wewengkon Sagarahérang.
Alatan Raden Aria Wangsa Goparana asup islam, mangka anjeunna kaluar ti Talaga sarta saterusna ngalalana nepi ka Kampung Nangkabeurit anu ayeuna asup ka wewengkon Kacamatan Sagalahérang Kabupatén Subang. Di ditu anjeunna ngadegkeun hiji désa sarta jadi Dalem (kepala negara). Raden Aria Wangsa Goparana ngabogaan dalapan urang anak nyaéta:
1. Jayasasana
2. Wiradiwangsa
3. Candramangala
4. Santaan Kumbang
5. Yudanagara
6. Nawing Candradirana
7. Santaan Yudanagara
8. Nyi Murti
Rd. Aria Wiratanudatar mangsa leutik ngaranna Pangeran Jayalalana atawa R. Ngabehi Jayasasana. Bapana, Radén Aria Wangsa Goparana anu ogé masih turunan raja Talaga, nalika umurna 8 taun R. Aria Wiratanudatar masantrén di Cirebon neuleuman élmu agama Islam. Anjeuna nyaéta saurang santri anu pang punjulna dina widang kaagamaan, kamasarakatan sarta élmu pamaréntahan, ku kituna ku Kasultanan Cirebon dibéré pangajén gelar Aria minangka tanda anggahota kulawarga karaton. Sanggeus rumaja anjeuna dipénta ku guruna ngadegkeun Kadipatén di Cinengah, gunana pikeun nyebarkeun Islam. Nyebarkeun agama Islam di tengah masarakat urang anu mangsa harita ngagem agama Hindu sarta Budha lain hal anu gampang. Tangtangan sarta panghalang datang ti sagala rupa juru, Tapi ku alatan kaahlianana, saeutik–saeutik anjeunna bisa ogé ngajak masarakat sabudeureunana pikeun asup Islam.
Ngadegna Cianjur
Sanggeus dewasa, Jayasasana dibéré tanggungjawab ku bapana Dalem Sagaraherang mangrupa 100 urang rahayat (cacah). Nurutkeun ‘sistem feodalisme’ waktu éta, kakawasaan saurang gegedén (bangsawan) ditangtukeun ku lobana rahayat anu dipingpin lain dumasar taneuh (wewengkon). Alatan beuki loba rahayat, mangka baris beuki loba ogé wewengkon anu ditempatan ku rahayatna éta.
Babarengan kasaratus jelema éta, Jayasasana saterusna néangan tempat anyar ka wewengkon pilemburan Jawa Barat kiwari sarta nepi ka walungan Cikundul anu ayeuna aya di wewengkon kacamatan Cikalong Kulon. Di dieu maranéhanana nyicing sarta muka lahan anyar. Rahayat Jayasasana mencar henteu cicing di hiji tempat, tapi lolobana di Cijagang alatan di dinya pamingpin maranéhanana (Jayasasana) aya. Sawatara tempat anu dicicingan rahayat Jayasasana diantarana nyaéta di deukeut walungan kawas di Cibalagung sarta di Cirata.
Sanajan tempat ancik manéhna mencar, maranéhanana masih aya dina hiji lingkup rahayat (Walanda: Volksgemeenschap) anu diluluguan ku Jayasasana. Dumasar hukum sosiologi ngeunaan ngawangun masarakat, dina lingkup rahayat Jayasasana pamustunganana lahir tata cara sarta aturan ngamasyarakat (adat) anu kudu dilakonan ku sakabéh rahayat Jayasasana. Tata cara di saban masarakat ngabogaan sipat ngahiji, ku kituna dina saban kasatuan masarakat aya sasaruaan hukum (Walanda: rechtsgemenschap)
Pancén utama saurang lulugu masarakat nyaéta ngatur kahirupan sarta ngadegkeun hukum anu lumaku. Sajaba ti éta, manéhna ogé ngabogaan pancén pikeun nangtayungan rahayatna lamun aya kaributan, lamun aya bégal atawa lamun aya serangan ti wewengkon séjén. Ku kituna lulugu masarakat mangsa hartita leuwih pas disebut Panglima atawa Senapati sarta lain disebut minangka Dalem. Kitu ogé masarakat Jayasasana mangsa éta masih aya dina tahap kasenapatian. Sacara “de Jure” alatan tilemna Pajajaran, sabenerna wewengkon anu mangsa éta ditempatan ku Rahayat Jayasasana nyaéta dihandap kakawasaan Mataram anu dina prak-prakanana dihandap kakawasaan Cirebon alatan Cirebon mangrupa bawahan (vasal) ti Mataram. Ku alatan éta dina sawatara catetan-catetan VOC rahayat Jayasasana mindeng disebut minangka rahayat Cirebon.
Jadi Dalem sarta Meunang Gelar Wira Tanu
Runtagna / Tilemna Pajajaran ngabalukarkeun sawatara wewengkon merdika sarta ngabalukarkeun sawatara karajaan miboga kahayang pikeun ngaku wewengkon urut Pajajaran kaasup karajaan Sumedang Larang di handapeun Prabu Geusan Ulun anu nurutkeun angkeuhanana yén sakumna urut wewengkon Pajajaran nyaéta wewengkon Sumedang Larang. Dina raraga ngadegkeun angkeuhanana, Prabu Geusan Ulun saterusna ngayakeun saruntuyan kampanyeu militer pikeun ngahijikeun wewengkon-wewengkon anu henteu tunduk dina angkeuhanana. Pikeun nungkulan kampanyeu militer Sumedang Larang, Cirebon saterusna nguatkeun pertahananana, diantarana nyaéta di wewengkon Cimapag anu waktu éta wewengkon Cimapag kaasup ka wewengkon tanggungjawab Jayasasana. Mangka Cirebon saterusna ngangkat Jayasasana minangka senapati atawa panglima kalawan gelar Wira Tanu (Wira Tanu hartina Panglima atawa Senapati).
Dina mangsa geunjleung kawas éta, sawatara kasatuan masarakat nyaéta:
1. Cipamingkis diluluguan ku Nalamerta;
2. Cimapag diluluguan ku Nyiuh Nagara;
3. Cikalong diluluguan ku Wangsa Kusumah;
4. Cibalagung diluluguan kuu Natamanggala;
5. Cihea diluluguan ku Wastu Nagara;
6. Cikundul diluluguan ku Jayasasana kalawan gelar Wira Tanu
sapuk pikeun nyatakeun yén wewengkonna ngahiji jadi hiji nagari anu ngaranna Cianjur sarta sapuk pikeun ngangkat Jayasasana (anu geus meunang gelar Wira Tanu) pikeun jadi Dalem. Alatan geus diangkat minangka dalem (henteu deui ngan senapati) Wira Tanu saterusna ngagunakeun gelar Aria, ku kituna ngaran pepekna jadi Raden Aria Wira Tanu.
Béda jeung Bandung atawa Sumedang, Cianjur mangrupa kabupatén anu nangtung sorangan (merdika) sanajan sacara de jure masih di handapeun Mataram ngaliwatan Cirebon. Ieu lumangsung alatan aya jangji-pasini antara Mataram jeung VOC pikeun mikeun wewengkon antara Cisadane – Citarum jadi wewengkon VOC nurutkeun kontrak tanggal 25 Pebruari 1677.
Nangtukeun Poé Ngadegna Cianjur
Sakumaha pedaran diluhur, Cianjur dina mungaranana nyaéta wewengkon Mataram ngaliwatan Cirebon. Dina taun 1670-1677 bisa disebutkeun minangka 7 taun kabébasan ti kakawasaan Mataram, hal ieu lumangsung alatan dina taun 1670 klaim Mataram ka wilayah-wilayahna geus ngurangan alatan fokus perang ngalawan VOC, sedengkeun dina taun 1677 Mataram sacara yuridis geus mikeun kakawasaanana di antara wewengkon Cisadane – Citarum ka VOC. Tapi kualatan katerbatasan VOC, VOC tacan bisa ngajajah wewengkon anu dipibandana ti Mataram sacara intensif. Jadi sanajan sacara de facto wewengkon kasebut merdika tapi sacara de jure status maranéhanana nyaéta jajahan VOC.
Dina tanggal 2 Juli 1677, Trunojoyo nyerbu karaton Plered anu ngabalukarkeun Amangkurat I kabur babarengan Mas Rahmat. Kasempetan ieu dijadikeun titik tampik uculna wewengkon-wewengkon jajahan Mataram sacara de facto. Warta ieu kakara nepi ka ka Cianjur dina tanggal 12 Juli 1677, ku kituna sacara de facto dina tanggal 12 Juli 1677 Cianjur leupas ti Mataram.
Kamerdikaan anu dihontal sabenerna ngan de facto alatan sacara de jure, Cianjur geus aya di wewengkon VOC dumasar kontrak tanggal 25 Pebruari 1677. Tapi alatan VOC tacan sanggup ngokolakeun wewengkon jajahanana, ku kituna Wira Tanu dina mangsa éta junun jadi Dalem sacara Teuneung tanpa diangkat ku VOC atawa ku Raja / Sultan anu séjén. Ku kituna nurutkeun catetan VOC / Walanda, Bupati Regent Cianjur anu kahiji lain Wira Tanu I tapi anakna nyaéta Wira Tanu II.
Mangsa Sepuh
Sanggeus tuluy umur manéhna netep di Kp. Majalaya kalawan ngadegkeun Paguron Pasantrén di Sagalahérang nepi ka tilarna kira-kira taun 1706 Masehi, sarta Anjeunna ngantunkeun putra-puteri saloba 11 urang :
1. Dalem Aria wiramanggala. ( Aria Wiratanu II )
2. Dalem Aria Martayuda (Dalem Sarampad).
3. Dalem Aria Tirta (Di Karawang).
4. Dalem Aria Natamanggala (Dalem aria kidul / Gunung jati cjr),
5. R.Aria Wiradimanggala(Dalem Aria Cikondang)
6. Dalem Aria Suradiwangsa (Dalem Panembong),
7. Nyi Mas R. Kaluntar.
8. Nyi Mas R. Peureup
9. Nyi Mas R. Karangan.
10. Nyi Mas R. Kara
11. Nyi Mas R. Djenggot
Anjeunna Ogé ngabogaan saurang istri (Arum Endah) ti bangsa jin Islam Syekh Jubaedi ti Karajaan Jin Ajrag (Wallahu ‘alam), sarta ngabogaan tilu urang putra-putri, nyaéta :
1. Suryakancana, numutkeun carita ngahyang di Gunung Gede
2. Indang Kancana atawa Indang Sukaesih, numutkeun carita ngahyang di Gunung Ceremai
3. Andika Wirasujagad, numutkeun carita ngahyang di Gunung Kumbang
Astana Dalem Cikundul perenahna di Pasir Gajah , Kampung Majalaya, Désa Cijagang, Kacamatan Cikalong Kulon.
Obah Basa : Andi Rustandi Sunarya
Dicutat tina :
– http://id.wikipedia.org/wiki/Raden_Aria_Wira_Tanu_I
– http://ulamalangit.blogspot.com/2012/12/eyang-dalem-cikundul-sang-wali.html
– http://www.potretbogornews.com/2013/06/sejarah-aria-wiratanudatardalem-cikundul.html
Posted on April 29, 2014, in Sajarah. Bookmark the permalink. Tinggalkan komentar.


text:
Dahar geus jadi kabiasaan naha pikeun urang lembur atawa urang dayeuh. Dahar geus jadi pangabutuh unggal jalma dina unggal poéna. Dahar biasana mah tilu kali dina sapoéna. Anu didaharna biasana mah sangu dibarengan ku deungeunna. Arék di lembur atawa di dayeuh, sarua daharna téh kitu.
Ngan lamun nengetan kabiasaan mah, aya bédana antara di lembur reujeung kabiasaan dahar di dayeuh. Anu kaciri pisan mah naon anu bédana ukuran anu didaharna. Sanajan aya anu sarua dina naon anu didaharna, sarua ngadahar sangu katut deungeunna, tapi dina ukuranana aya bédana. Di lembur mah biasana sanguna leuwih loba tibatan deungeunna. Sedengkeun ari di dayeuh mah sabalikna, loba kénéh deungeunna tibatan sanguna.
Di lembur mah, dina sapiring téh biasana pinuh ku sangu. Sedengkeun ari deungeunna mah saeutik. Di lembur mah endog sasiki waé biasana osok dibagi-bagi jadi sababaraha bagéan. Biasana jadi dua atawa jadi opat, gumantung kana anu arék ngadaharna. Dahar téh sanguna sakeupeul, ari deungeunna saciwit leutik. Jadi, di lembur mah kabiasaanana sangu leuwih loba tibatan deungeunna.
Ari di dayeuh? Di dayeuh mah, biasana, sabalikna. Loba kénéh dengeunna tibatan sanguna. Dina sapiring dahareun téh loba kénéh rupa deungeunna tibatan sanguna. Lobana téh bisa kusabab loba rupa deungeunna atawa ukuranana. Sanajan deungeunna ngan ukur sarupa, biasana mah deungeun reujeung sanguna téh loba kénéh dengeunna. Komo deui lamun loba rupa deungeunna, piring téh leuwih loba deungeunna tibatan sanguna.
(Gambar meunang nginjeum ti http://seveneszerox.wordpress.com/)


text:
Salila tilu poé, sanajan henteu noron, Karaton Sumedang Larang Yayasan Pangéran Sumedang (YPS) ngayakeun raraméan atawa pagelaran anu di jerona reumbeuy ku kagiatan seni budaya jeung sosial. Pagelaran anu dijudulan ‘Gelar Karya Seni & Budaya’ ieu dilumangsungkeun dina ping 12, 17 jeung 18 Nopémber 2013 kalawan tempatna di Musieum Prabu Geusan Ulun Sumedang. Aya sababaraha acara poko anu dilumangsungkeun dina tilu poé éta. Dina poéan kahijina (ping 12 Nopémber) dilumangsungkeun Tabligh Akbar anu disanggakeun ku K.H. Muhyiddien Abdul Qodir Al-Manafi, M.A. salaku pingpinan pasantrén jeung Majlis Ta’lim Asyifa Wal-Mahmudiyah Tanjungsari.
Sedengkeun dina poéan kaduana, ping 17 Nopémber dilumangsungkeun iring-iringan Kuda Rénggong barudak anu arék disepitan dina poéan isukna. Salian ti iring-iringan Kuda Rénggong, ditambah deui ku iring-iringan Prajurit Karaton, Karéta Naga Paksi katut pawéy kasenian Sumedang. Éta dina wakti pabeubeurangna. Ari wanci peutingna dilumangsungkeun siraman budak anu arék disunat kalawan ngagunakeun budaya Karaton Sumedang Larang.
Isukna dina ping 18 Nopémber tadi dilumangsungkeun sunatan babarengan pikeun barudak anu daptar dina ieu kagiatan. Sanggeus réngsé ditempas ku hiburan kayaning pintonan Karinding, dog-dog jeung Pencak Silat.
(Potret jeung gambar kagunganana Kang Donnie Sky)


text:
Dina Lapak
Fiksimini Basa Sunda
Fikmin # Nu Ménta Tanggung jawab #
Asa kabéntar gelap, tengah poé éréng-éréngan. Waktu manéhna cumarita bari ngalimba. “Engkang, wayahna kedah tanggel waler! Ayeuna abdi ngandeg opat sasih!” Pokna, basa malem Jumaah, nu meujeuhna simpé. Ngahaja nepungan Jumad, di kamer kontrakanana. Jumad bati narik napas beurat, teu bisa kukumaha. Rumasa poho, kana larangan agama. Kajurung ku napsu, beunang kaolo ku pangbibita sétan. Ras inget, kana lalampahan jeung manéhna. Asa cikénéh. Ayeuna ménta tanggung jawabna. “Yéééy, naha karék ayeuna atuh ngomongna, Nyi!” Témbal Jumad bari nyidik-nyidik beuteungna, Nyi Encih. “Sumuhun, apan urangna gé, nembé tiasa tepang deui, Engkang!” Pokna deui bari rada ngajauhan. “Kéla… boa salah alamat! Rarasaan urang ngan sakali ngalakukeun nu teu uni. Éta ogé, waktuna dua bulan kalarung!” Jumad ngabéla diri. “Aaah Éngkang, numawi abdi téh bingung, nu teu mendak tungtung. Jalmi anu sakedahna tanggel waler. Tadi sonten, maéhan abdi!”


text:
Local area network
Local aréa network (LAN) nyaéta hiji raramat komputer nu ngawengku hiji daerah fisik nu leutik, saperti imah, kantor, atawa grup leutik tina wangunan, saperti sakola, atawa bandara. Sipat LAN nu patukang tonggong jeung wide area network (WAN), nyaéta yén LAN boga laju transfer data nu leuwih gancang, daerah géografis nu leuwih leutik, tur henteu merlukeun jalur komunikasi sewaan (Leased line).
ARCNET, Token Ring katut tehnologi liana geus kungsi dipaké saméméhna, tapi nu tehologi nu pangilaharna dipaké kiwari mah nyaéta Ethernet maké kabel pasangan murilit (twisted pair), jeung Wi-Fi.
Tempo oge[édit | édit sumber]
- Lapisan fisik Ethernet
- LAN messenger
- LAN party
- Metropolitan area network
- Network card
- Personal area network
- Wide area network


text:
Kelurahan Cideng
Daftar alamat kode pos Kantor Taman Jatibaru Cideng Gambir Jakarta Pusat DKI Jakarta. Alamat: Kantor Taman Jatibaru , Cideng, Gambir, Jakarta Pusat, DKI Jakarta 10150
Daftar alamat kode pos KelurahanCideng Cideng Gambir Jakarta Pusat DKI Jakarta. Alamat: KelurahanCideng , Cideng, Gambir, Jakarta Pusat, DKI Jakarta 10150 Kode Pos 10150 Provinsi
Daftar alamat kode pos Jl. Tarakan Cideng Gambir Jakarta Pusat DKI Jakarta. Alamat: Jl. Tarakan , Cideng, Gambir, Jakarta Pusat, DKI Jakarta 10150 Kode Pos
Daftar alamat kode pos Jl. Tembesi Cideng Gambir Jakarta Pusat DKI Jakarta. Alamat: Jl. Tembesi , Cideng, Gambir, Jakarta Pusat, DKI Jakarta 10150 Kode Pos
Daftar alamat kode pos Jl. Tembesi I – II Cideng Gambir Jakarta Pusat DKI Jakarta. Alamat: Jl. Tembesi I – II ,
Daftar alamat kode pos Jl. Ternate Cideng Gambir Jakarta Pusat DKI Jakarta. Alamat: Jl. Ternate , Cideng, Gambir, Jakarta Pusat, DKI Jakarta 10150 Kode Pos
Daftar alamat kode pos Jl. Tidore Cideng Gambir Jakarta Pusat DKI Jakarta. Alamat: Jl. Tidore , Cideng, Gambir, Jakarta Pusat, DKI Jakarta 10150 Kode Pos
Daftar alamat kode pos Jl. Tulang Bawang Cideng Gambir Jakarta Pusat DKI Jakarta. Alamat: Jl. Tulang Bawang , Cideng, Gambir, Jakarta Pusat, DKI Jakarta 10150
Daftar alamat kode pos Kampung Taman Jatibaru Cideng Gambir Jakarta Pusat DKI Jakarta. Alamat: Kampung Taman Jatibaru , Cideng, Gambir, Jakarta Pusat, DKI Jakarta 10150
Daftar alamat kode pos Kampung Bhakti Cideng Gambir Jakarta Pusat DKI Jakarta. Alamat: Kampung Bhakti , Cideng, Gambir, Jakarta Pusat, DKI Jakarta 10150 Kode Pos
Advertisement
build_links();
?>
Page 1 of 9:1 2 3 4 » Last »


text:
K. David Harrison teh dosén Linguistik di Swarthmore College sakaligus Diréktur Risét Living Tongue Institute for Endangered Languages. Panalungtikan étnografina ngawengku élmu pangaweruh masarakat suku pribumi, carita rahayat, dongéng lisan, jeung sistem paélmuan. Hasil panalungtikanana dituliskeun dina buku, When Languages Die: The Extinction of the World's Languages and the Erosion of Human Knowledge wedalan Oxford University Press (2007). Film dokuméntér ngeunaan panalungtikanana, nu judulna “The Linguists”, asup nominasi Emmy Awards. Di handap ieu tarjamahan bebas hasil wawancara jeung K. David Harrison nu dicutat ti rupa-rupa sumber. Hapunten bilih aya nu lepat. Mugia mangpaat.
-------------------------------------------------------------------------------------------------------
Cenah aya sababaraha rébu basa di sakuliah dunya nu saabad ka hareup bakal punah. Naha bisa kitu?
Jumlah pastina mah uing teu nyaho, tapi mun teu salah, kurang leuwih tujuh rébu basa kabehanan. Tina jumlah ieu, para élmuwan geus ngiker-ngiker yén satengahna bakal punah jero 10-100 taun ka hareup.Réa jalma nu curinghak ngadéngé jumlah ieu teh, "Naha geuning uing teu apal?" cenah. Nya pantes teu apal ogé., da kalolobana jalma ukur nyaho di basa nu dominan bae.
Salah sahiji alesan basa daérah punah nyaéta lantaran basa nu dimaksud ngalaman prosés invisibilisasi atawa ngaleungit, tara dipaké deui lantaran panyaturna ngolotan. Salah sahiji contona nyaéta kasus Marie Smith Jones, panyatur pamungkas basa daérah Éyak (salah sahiji basa daérah di Alaska). Anjeunna tos pupus taun 2008. Ku maotna Marie, otomatis basa Éyak punah.
Panyatur basa daérah siga Marie Smith Jones biasana cicing di tempat nu nenggang, béda kampung, atawa pajauh jeung sasama panyatur basa daérahna. Tumerapna, basa nu dikawasana éta tara dipake dina paguneman sapopoé, malah bisa jadi kulawargana euweuh nu nyaho yén aya aya di antara maranéhna nu bisa nyarita ku basa daerah éta.
Dumasar sénsus taun 2005, aya 204 basa daérah nu panyaturna kurang ti 10 urang jeung 344 basa daérah nu panyaturna kari 10-99 urang deui. Upama panyatur-panyatur ieu cicingna misah, laun-laun basa éta teh jadi simpé, tara dipaké dina paguneman deui, laju ngaleungit, nepika ahirna punah sanggeus panyaturna maraot.
Siga nu saab panginten nya? Kawitna mah katingal, lami-lami ngipisan, laju ilang.
Kitu pisan.
Lebar, nya?
Mungguh pikamelangeun keur nu paduli kana pentingna élmu pangaweruh jeung budaya mah.
Salian ti nenggang, béda kampung atawa pajauh, naon deui nu bisa jadi sabab punahna basa daérah? Naha aya hubunganana jeung globalisasi sarta tiori seléksi alam?
Alesan utaman basa daérah punah --di alam globalisasi ayeuna, nyaéta ayana intervénsi ékonomi jeung sosial kana widang basa. Panyatur basa daérah saolah-olah dipaksa mopohokeun basana alatan dikudukeun ku kaayaan. Maranéhna jadi percaya ---ka kultur nu leuwih dominan, yén basa nu dipaké ku maranéhna teh buhun, kampungan, moal matak maju, atawa teu cocog jang kapentingan dunya modérn. Hiji-hijina cara pikeun maranéhna supaya bisa ngigelan jaman nya kudu “ganti létah”, nyarita ku basa nu sipatna leuwih global.
Conto kasus dicaritakeun ku Spartak K., salah saurang panyatur basa daerah Tofa di Sibéria nu lahir taun 1930. Cenah, masarakat Tofa ngalaman diskriminasi jeung paksaan pikeun jadi urang Rusia. “Taun 1950-an, urang Tofa teu meunang asup ka toko upama maranéhna maké baju kulit has Tofa. ‘Dibaju cara urang Rusia heula, kakara meunang balanja!’ kitu, cenah. Suku Tofa gé dicaram maké basa daérah di wewengkonna sorangan. Laun-laun, uing jeung nu séjén eureun nyarita ku basa éta.”
Ieu teh salah pisan. Pikeun mampuh nyarita maké basa global atawa ngigelan jaman, urang teu kudu eureun maké basa daérah tur euweuh nu bisa maksa urang eureun nyarita ku basa daérah. Jalma nu multilingual (bisa nyarita make loba basa) bakal reuwaseun upama hiji poé, manehna ujug-ujug dititah monolingual (nyarita ukur ku sahiji basa). Basa mana nu kudu dikurbankeun atawa diécagkeun? Tangtu kana liwungna. Keur uing pribadi --nu geus biasa nyarita boh ku basa Inggris atawa Perancis, konsép monolingual teh absurd kacida. Leuwih absurd deui lamun nu ditanyana panyatur nu bisa boh basa Cree (basa daérah di Kanada) atawa Inggris, upamana.
Naha basa nu ukur dipaké dina tradisi lisan tapi teu boga tradisi nulis bakal leuwih gancang punah?
Lisan jeung tulisan téh dua hal nu béda. Loba basa di dunya teu boga tradisi tinulis jeung teu butuh tradisi ieu pikeun éksis atawa dianggap onjoy sanajan enya, ayana karya tinulis bisa manjangkeun umur hiji basa. Hiji gagasan bisa ditepikeun jeung disebarkeun jero hirup kumbuh ku ayana tulisan. Tapi nulis teh hiji téknologi nu kawilang ngiwari. Tradisi lisan boga kaleuwihan nu mandiri. Hanjakal, lantaran geus dibiasakeun hirup dina tradisi nulis, urang teu pati ngahargaan kabeungharan jeung kaampuhan tradisi lisan.
Janten kumaha?
Aya tilu faktor nu ngalantarankeun basa daérah bisa leungit. Faktor kahiji, nyaéta ayana rupa-rupa basa: wewengkon mana nu masarakatna paling multibasa? Faktor kadua, nyaéta kamungkinan punah: basa daérah mana nu saeutik panyaturna? Faktor katilu, basa daérah mana nu dokuméntasina paling saeutik? Loba pisan basa daérah nu teu boga dokuméntasi mangrupa kamus, rékaman atawa arsip pikeun dibaca jeung dijadikeun bahan ajar keur balaréa. Tah, upama tilu faktor ieu ngahiji –rupa-rupa basa, lolongkrang punah jeung saeutikna dokumentasi, hartina basa éta bakal punah. Kari nungguan waktuna baé.
Uing gawé bareng jeung Dr. Greg Anderson ti Living Tongues Institute for Endangered Languages pikeun nalungtik hal ieu, nu ogé mangrupa bagéan tina program Enduring Voices nu diayakeun ku masarakat National Geographic. Nepika danget ayeuna, aya kurang leuwih salosin basa nu dikira-kira bakal leungit dina waktu deukeut, kaasup dua di Amérika Kalér, hiji di Oklahoma, hiji di Pasifik Wétan, hiji di British Columbia, Orégon, Washingon jeung California. Séjénna sumebar di Paraguay, India, Papua Nugini, jeung Sibéria. Hasil gawé ieu bisa dipaluruh di http://www.livingtongues.org. Di wébsite éta disadiakeun peta interaktif jeung katerangan ngeunaan basa-basa di sakuliah dunya.
Lian ti basana sorangan, naon nu bakal ilang lamun hiji basa punah?
Ieu panalék nu alus pisan. Lolobana jalma mikir siga kieu, "Sigana bakal leuwih hadé lamun kabéh jalma nyarita maké basa Inggris." Uing teu satuju kamandang éta. Singsaha waé nu bisa nyarita maké dua basa (bilingual) tangtu apal yén teu kabéh basa bisa ditarjamahkeun ka basa séjénna satarabasna. Unggal basa mibanda konsép jeung pola pikir nu béda. Bakal karasa aya nu pegat atawa leungit lamun urang nyobaan narjamahkeun hiji basa ka basa séjénna kitu baé.
Pikeun jalma monolingual jeung can kungsi ngalaman kumaha hésé bélékéna narjamahkeun, uing rék nyarita: pék geura toongan sistem élmu pangaweruh radisional nu kacida beungharna. Geus kabuktian yén suku bangsa asli (pribumi) téh leuwih wanoh kana ékosistemna tibatan deungeun-deungeun.
Contona?
Dina buku When Languages Die, uing nulis, “Upama hiji basa punah, hasil karancagé uteuk salila mangratus taun ogé tangtu bakal milu punah. Conto karancagé uteuk di dieu misalna sistem kalénder, sistem usum, ngaran-ngaran sato jeung tatangkalan, logika ngitung, mitos, musik, cara hirup, jeung sajabana.” Teu kabéh bangsa bisa nyieun monumén atawa prasasti, tapi unggal bangsa pasti mibanda kabeungharan basa jeung kosa kecapna sewang-sewang.
Buku uing éta loba pisan nyaritakeun kalinuhungan basa daérah di Sibéria, lantaran di dinya pisan uing lolobana ngayakeun panalungtikan. Uing loba tatanya ka suku pribumi Tofa ngeunaan sistem luar biasa nu dipaké ku maranéhna pikeun nyieun klasifikasi raindeer (sabangsa kidang). Raindeer teh sato nu kacida pentingna keur sukuTofa mah: dagingna didahar, kulitna dijieun baju, ogé ditumpakan --siga kuda. Teu anéh mun maranéhna apal pisan kana seluk-beluk raindeer. Pangaweruh ngeunaan sato ieu dipaké ku maranéhna pikeun ngajaga kalumangsungan hirup di Siberia nu alamna gangas kacida.
Suku Tofa ngawilah-wilah raindeer kana opat dimensi matrik: dumasar umur, jalu-bikang, lindeuk-henteu, sarta subur-henteuna. Éta téh sistem élmu nu kacida ruwetna. Euweuh kecap pikeun ngawilah-wilah raindeer ieu boh dina basa Rusia atawa basa Inggris. Jadi, upama suku Tofa dipaksa bari rurusuhan kudu make basa dominan, pangaweruh ngeunaan raindeer ieu bakal leungit.
Urang geus loba kaleungitan élmu ngeunaan tutuwuhan obat, ékosistem laut, jeung rupaning paré nu baheula jumlah variétasna nepika 120 rébuan. Élmu ngeunaan ngaran jeung rupa variétas paré ieu nu ukur dipikanyaho ku suku bangsa pribumi. Hanjakal pisan upama pangaweruh ieu leungit. Loba pisan nu can kacatet ku dunya modérn.
Ti taun 1600-an, kacatet aya 484 spésies sato jeung 654 spésies tatangkalan nu geus punah. Tapi ayeuna, potensi punahna basa daérah (40%) singhoreng leuwih gédé tibatan proséntase punahna manuk (11%), mamalia (18%), lalaukan (5%), atawa tatangkalan (8%).
Karugian ku bakal kaalaman ku leungitna basa hésé pisan ditarima ku akal séhat jalma awam. Maranéhna leuwih bisa narima jeung ngarti résiko leungitna spésies tatangkalan upama leuweung Amazon dibukbak, misalna, tibatan résiko leungitna basa. Padahal ceuk Ken Hale, ahli basa kawentar, “Upama hiji basa leungit, urang sakaligus bakal kaleungitan budaya, hasil karya inteléktual, sarta hasil karya senina. Sarua baé jeung muragkeun bom ka Museum Louvre.”
Cobi langkung jéntrékeun deui...
Suku-suku pribumi téh pakar ngeunaan ékosistemna sorangan. Uingah sok ngarasa ningnang upama lalajo tim élmuwan ti Amérika nu ngayakeun panalungtikan di Vénézuéla atawa Nugini, tuluy dina TV maranehna ngalaporkeun, “Tim kuring geus manggihan 6 spésies manuk anyar,” jeung saterusna. Saupama tim élmuwan dina ékspédisi samodél kieu daek ngariung jeung suku pribumi nu nyicingan éta tempat, tuluy nanya ka maranéhna maké basa daérahna, “Cik béjaan ngeunaan rupa-rupa tatangkalan, lauk jeung manuk nu aya di wewengkon dieu!” Tangtu tim éta bakal nimu leuwih ti 6 spésies manuk anyar.
Élmuwan nu daék tatanya ka pribumi bakal colohok mata simeuteun mun ngaregepkeun kanyaho suku pribumi ngeunaan ékosistemna. Pangaweruh suku pribumi bisa jadi leuwih kompléks, leuwih canggih, jeung leuwih beunghar dina urusan klasifikasi manuk, misalna, tibatan taksonomi Barat. Loba kasus nu nuduhkeun yén pangaweruh jeung kaarifan lokal ngeunaan ékosistem, leuwih onjoy tibatan élmu pangaweruh modérn. Maranéhna nu cicing di Kutub Kalér boga pangaweruh linuhung ngeunaan és jeung pola cai katut migrasi. Di éra global warming cara ayeuna, pangaweruh éta teh kacida pentingna.
Singgetna dina hal ieu, lamun basa daérah dileungitkeun, bakal aya 3 karugian nu bakal karandapan: ilangna pangaweruh ékosistem jeung ngaran rupa-rupa spésies, ilangna basa éta sorangan, jeung ilangna sistem pangaweruh ngeunaan ékosistem nu aya dina basa éta.
Naha panyatur basa daérah sadar yén lamun maranéhna maot, basa daérahna bakal punah?
Sadar sarta ngaku. Maranéhna sadar basana keur digunasika, ngaku yén gagal nurunkeun élmuna, sarta manglebarkeun generasi ngora nu haré-haré jeung nganggap sapélé.
Hadéna, krisis basa daérah teh nimbulkeun gerakan ti akar rumput sakuliah dunya nu miharep ayana révitalisasi basa, di antarana di Kanada jeung Amérika Kalér. Maranehna teu satuju kana pamanggih nu nyimpulkeun yén lantaran panyatur hiji basa daérah geus saeutik, mangka éta basa daérah éta kudu dileungitkeun.
Kumaha prakprakanana prosés dokuméntasi basa?
Minangka deungeun-deungeun, jalma luar nu angkaribung ku alat rékam jeung sajabana, masalah utama nu disanghareupan ku uing dina panalungtikan nyaéta kuma cara sangkan bisa ngaraéh kapercayaan ti panyatur-panyatur basa daérah nepika maranéhna daék diajak deuheus. Tugas utama linguis minangka élmuwan étis nyaéta ngawanohkeun diri jeung pamaksudanana kalayan jéntré. Kudu taki-taki enyaan, sakapeung malah nepungan heula kapala suku --mun aya kénéh sabangsa nu kitu, tuluy ngawanohkeun manéh pikeun ménta izin jeung panangtayungan salila cicing di wewengkon eta. Nyanghareupan individu gé sarua carana, mimitina ménta izin heula pikeun ngarékam jeung ngamangpaatkeun matéri rékaman éta engkéna, ogé méré kompénsasi mangrupa duit pikeun ngagantian waktu nu disadiakeun ku maranéhna.
Uing hayang ngawangun hubungan nu alus jeung suku bangsa pribumi, lain ngan ukur datang, ngarékam, tuluy balik ngaringkid matéri. Matakna, uing sok ngahaja néangan individu lokal nu kalibet dina kagiatan basa, tuluy nanyakeun naon nu bisa dibantuan jeung naon nu dibutuhkeun ku maranéhna. Biasana maranéhna téh ménta, misalna, “Buku abjad ABC” atawa “Kamera video”. Sok dibéré. Uing gé mangnyieunkeun kamus wicara nu basisna internét atawa naon baé cara, média, jeung téknologi anyar nu bisa dimangpaatkeun pikeun ngarojong kalumangsungan hirup basa-basa daérah nu ampir punah éta.
Naha jasa panarjamah digunakeun pikeun komunikasi jeung suku pribumi?
Di Sibéria mah uing maké basa Rusia. Nu penting mah uing diajar saloba-lobana ngeunaan basa maranéhna. Ayeuna uing bisa nyarita dina sababaraha basa nu saeutik pisan jalma nu nyaho, nu panyaturna kari 10-30 urang deui. Uing bisa miluan ngawangkong, ngadéngékeun, jeung ngarti naon nu dicaritakeun ku panyatur aslina.
Sakapeung uing gé kudu maké basa séjén siga Inggris, Sepanyol atawa Rusia atawa basa global séjénna. Lamun geus euweuh deui basa nu bisa dipaké médium, bari euweuh panarjamah, uing make téhnik séjén.
Dina film “The Linguists”, interaksi munggaran dilakukeun ku cara nuduhkeun bagéan awak, biasana dada, bari nyebut ngaran. Geus kitu, uing jeung Dr. Greg Anderson kukurilingan di wewengkon éta, nyokotan gambar objék nu dianggap penting, tuluy néangan jalma pikeun nyebutkeun ngaran-ngaran objék dina foto éta. Jadi aya téhnikna. Balatak kénéh basa-basa daérah nu can kungsi kadokuméntasikeun. Sakapeung rékaman nu dijieun ku uing téh jadi rékaman munggaran sakaligus pamungkas, sabab panyatur basa daérah éta geus kolot teuing, can tangtu hirup keneh taun hareupna.
Naon guna basa pikeun budaya, jeung kumaha budaya bisa mangaruhan basa?
Basa mangrupakeun puseur budaya. Uing di dieu ngutip Nora Vasques, nu diwawancara dina film The Linguists, lantaran ceuk uing mah, panyatur basa daérah bisa leuwih paséh jeung merenah nyaritakeun eusi haténa tibatan jalma luar. Nora téh panyatur Chemehuevi, hiji basa nu panyaturna ngan kari dua urang deui. Cenah, “Basa mangrupakeun bagéan tina diri urang. Basa teh rénghap. Teu boga basa sarua hartina jeung teu boga nyawa.”
Omongan éta bedas pisan. Basa téh ngébréhkeun panénjo ngeunaan dunya. Basa téh monumén budaya manusa. Réa jalma nu teu suka mun Katédral Notre Dame atawa Piramida Giza diancurkeun. Tapi basa leuwih gédé hartina tibatan katédral jeung piramida. Basa téh monumén karancagé manusa. Basa teh perkara nu leuwih kuno jeung leuwih aheng tibatan naon baé nu kungsi dijieun ku leungeun manusa.
Basa daérahna nu ampir punah téh lolobana aya di nagara miskin. Pangwangunan bisa ngamajukeun nagara-nagara ieu, tapi maéhan basana. Kumaha cara supaya tuker-tambahna adil?
Euweuh sahiji jelema, sakumaha miskinna, nu bisa beunghar ku cara miceun basa daérahna tuluy mulung basa global pikeun dipaké. Nu aya malah bakal tambah miskin sacara inteléktual. Urang sakabeh, kolot-budak, utamana barudak, bisa diajar bilingual atawa multilingual. Malah, barudak bakal leuwih calakan mun maranéhna ngawasa dua atawa loba basa (multilingual). Teu kudu miceun basa daérah. Panalungtikan ngabuktikeun yén bilingual téh nguatan uteuk.
Lian ti éta, basa daérah nyadiakeun tatapakan étnis jeung jati diri nu kuat pikeun generasi ngora. Salah pisan --sakapeung demi alesan pangwangunan atawa kampanyeu kasusatraan nasional, upama urang kudu ngécagkeun basa daérah demi basa nu leuwih dominan. Panyatur basa daérah Aymara, Zapotéc, Aka, atawa Mowhawk, nolak ideologi ieu. Maranéhna nyieun kaputusan stratégis keur kasalametan basa daérahna bari angger ngawasa basa dominan/global.
Kamekaran basa daérah kudu dirojong. Carana, laku-lampah urang kudu diubah. Lamun urang geus bisa ngahargaan pangaweruh inteléktual nu asalna tina pangaweruh basa daérah, kakara urang bisa nyalametkeun basa daérah éta. Euweuh nu nyaho gagasan jenius naon nu bakal jebul tina basa daérah naon: euweuh monopoli budaya dina urusan karancagé mah.
Naon nu rek ditepikeun ka nu maca?
Loba pisan élmu pangaweruh di sakuliah dunya, nu tacan kasungsi jeung katalungtik. Sakapeung mah asa dosa, rumasa cul-culan. Unggal ngawangkong jeung kokolot-kokolot suku pribumi asli, uing teu sirikna dongko hareupeun maranéhna, asa laip, nyurucud cimata di unggal kecap, unggal dongéng nu ditepikeun ku maranéhna...


text:
Geus nincak kana panungtungan bulan puasa deui geningan. Panungtungan puasa anu disambung ku Idul Fitri, geus jadi budaya lamun loba jalma anu ngadon baralik ka sarakanana sanggeus nyaba sawatara lila. Sanggeus mangbulan-bulan teu mulang ngalongok lembur reujeung baraya di lembur, dina waktu lebaran mah biasana osok maksakeun osok baralik heula. Meujeuhna deui dijalanan ku pamaréntah ogé ku jalan merékeun pagawéan jeung sakola. Anu biasa gawé ogé dina mangsana lebaran mah dibéré peré salila saminggueun.
Atuh, teu anéh lamun waktuna lebaran mah patalimarga anu baralik ka lembur (mudik) téh osok padedet. Teu di mana teu di mendi, najan di jalan tol ogé waktuna mudik mah osok padedet pisan (macét). Teu tinggaleun ogé jajalaneun anu ngaliwatan wewengkon Sumedang, osok miluan macét. Kitu téa mah teu anéh kusabab jalan loba anu ngaliwatan, boh ku kandaraan gedé kayaning beus boh kandaraan leutik kayaning motor.
Pikeun ngungkulan kaayaan jalan anu padedet ku patalimarga, Polres Sumedang geus nyieun cara pikeun ngungkulanana. Salasahijina ku cara ngalaksanakeun one way atawa sajalur, nyaéta jalan anu biasa diliwatan ku kandaraan ti wétan jeung ti kulon bakal dipaksa pikeun diliwatan ngan ukur ku kandaraan anu ti kulon ka wétankeun wungkul. Kandaraan anu ti wétan ka kulonkeun sina eureun heula. Ieu cara teu salilana dilumangsungkeun. One way dijalankeun sakeudeung-sakeudeung, kurang leuwihna mah satengah jaman. Sanggeus réngsé mah bakal dibuka deui, jalan bisa diliwatan ku kandaraan boh ti kulon boh anu ti wétan. Jeung ngalaksanakeun one wayna ngan ukur dina nalika kaayaan patalimarga anu padedet.
Tempat anu bakal dilaksanakeun one way aya opat tempat. Tempat kahiji nyaéta di wewengkon Jatinangor nepikeun ka deukeuteun Tanjungsari. Terus ti wewengkon Pasar Tanjungsari nepikeun ka pertelon Simpang. Anu katiluna ti tungtung dayeuh Sumedang nepikeun ka Cimalaka. Anu panungtungan di wewengkon Cijelag.
Teu karasa geningan waktu téh nyérélékna. Ayeuna geus manjing bulan Rewah deui. Bulan anu ngandung harti yén sakeudeung deui bakal manggihan bulan puasa. Bulan anu sakuduna mah ditutunggu ti béh ditu, dipépénta ti baheula, dianti-anti ti kamari, heuseusna pikeun jalma-jalma anu mibanda panemu jeung kayakinan kumaha alusna éta bulan.
Naha geningan asa jempé waé, sigana mah katungkulkeun teuing ku pakasaban jeung pacabakan. Da baheula mah biasana saméméhna téh osok ramé dipadungdengkeun iraha atuh iraha mimitina bulan puasa téh, poé naon jeung tanggal sabaraha (sok padahal geus jelas tanggalna mah tanggal hiji Romadon).
Ayeuna mah asa kapiheulaan ku tipi. Mapag bulan puasa téh ti mangkukna kénéh tipi mah geus rada ramé kana puasa. Acan ogé ngalaksanakeun puasa, da éta mah dina tipi aya iklan buka puasa romadon sagala. Jeung naon buka puasana atawa kumaha ngajalankeun puasa supaya teu katerap panyakit mah (mag).
Tétéla, bener ogé mapag puasa téh kapiheulaan ku tipi. Aya ku kituna….


text:
Suku barelah meureun sok rada ngewa ningalina, kadang sok nurunkeun rasa percaya diri urang. " Ih, geulis-geulis suku kokoredeun". ulah was-was ceuk nu tukang jual ubar mah, satiap panyawat naon oge pasti aya ubarna.
1. Minyak zaitun.
carana : a). bersihkeun heula suku nu bareulah teh ku cai haneut. b). tuluy minyak jaitun dituangkeun kana panggorengan golakeun nepi ka panas, terus tiiskeun, nepi ka haneut-haneut kuku, c).sanggeus suku urang dibersihkeun, oleskeun minyak zaitun kana suku nu barelah teh nepi ka rata. d).bungkus ku palastik, tuluy asupkeun kana kaos kaki nepi sabaraha jam, lamun parah lakukeun rutin.
2. Leugeut buah gedang.
Ubar nu paling intans mah make leugeut buah gedang, carana mah kieu : a). cokot buah gedang nu masih ngora, belah nepi ka tingali leugeutna kaluar, b) tuluy oleskeun kana suku nu bareulah nepi ka rata, c) antepkeun nepi ka 15 menit lilana, tuluy bersihkeun ku cai haneut, elap beh garing. tapi si leugeut teh ulah nepi ka napel kana kulit lain, karasa ateul. salian keur suku nu barelah bisa oge keur tapak leungeun supaya lemes. kadang baheula keur leutik lamun kasura ku hinir awi bisa dioleskeun oge ku legeut gedang.
3. Buah Muncang/kemiri.
biasana muncang teh keur nyayur, tapi bisa dipake keur obat suku bareulah, kieu carana : cokot muncaang kolot terus diduruk/dogongseng nepi ka tutung hideung, tuluy di gerus alus nepi ka kaluar minyakna, tuluy oleskeun kana suku nu berlah nepi ka rata, tapi samemehna bersihkeun heula suku beh bersih.
Kitu meuereun ubar tradisi sunda buhun nu kadang urang mah teu apal, buka we di mang google loba pisan ubar tradisi urang.


text:
Radén Saléh
Radén Saléh Syarif Boestaman (1814-23 April 1880), Juru lukis kawentar ti Indonésia, panaratas seni lukis modéren Indonésia.
Babad Salira[édit | édit sumber]
Radén Saléh lahir ti kulawarga Tumenggung Kyai Ngabehi Kertoboso Bustaman (1681-1759), kulawarga Bupati jeung ménak nu kawentar dina mangsana nu aya pancakakina jeung Karajaan Mataram.[1] Bapana téh Sayid Husén bin Alwi bin Awal, sedeng indungna Mas Ajeng Zarip Husén. Bakatna nu nyongcolang katangén ku Antonie Auguste Joseph Paijen (1792-1853), pelukis ti Bélgia.[2] Kalayan kasaluyuan ti kulawargana Radén Saléh, Radén Saléh nu harita leutik kénéh dibawa ka Cianjur nu mangsa harita jadi puseur dayeuh Karésidénan Priangan.[2] Sanggeus sawatara lila nganjrek di Cianjur, Radén Saléh pindah ka Bogor, saimah jeung Paijen.
Nya Paijen pisan nu ngajarkeun ngalukis ka Radén Saléh téh. Radén Saléh sok dibabawa ngaprak maturan Paijen nyieun sawatara gambar tina objék alam pikeun panalungtikan Profesor Reindwardt, ahli pertanian nu ngadegkeun Kebon Raya Bogor. Sanggeus Paijen mulang ka éropa taun 1825, Radén Saléh dumuk di Kulawarga Jéan Baptiste de Linge jeung istrina, Colette Therese Verrue di Batavia.[2] De Linge téh akuntan di Diréktorat Jenderal Keuangan kolonial. Taun 1829 De Linge ditugaskeun ka Walanda, Radén Saléh ogé ngilu dina éta lalampahan. Nalika De Linge dijadwalkeun mulang ka Batavia, Radén Saléh mundut ijin pikeun cicing leuwih lila di Walanda. Pamundut téh ditujukeun ka Mr. G.G. Clifford, Menteri Urusan Cai, Industri Nasional jeung Urusan Koloni harita, sangkan ngawaragadan anjeunna nalika di Walanda. Kahayang Radén Saléh dikabul, anjeunna meunang béasiswa anu jumlahna 4000 gulden keur dua tauneun hirup di Walanda.
Salila hirup di Walanda, Radén Saléh nempatan imah J.W. Nibbelink, pagawé pamaréntah di Boschkant. Boschant téh kowaro mah disebut Prinsessegracht, perenahna di tungtung Herengracht, Den Haag.
Juru Lukis[édit | édit sumber]
Nasionalisme Radén Saléh[édit | édit sumber]
Lukisan-lukisanna[édit | édit sumber]
-
-
-
-
Lukisan H.W. Daendels
Catetan[édit | édit sumber]
- ↑ Pangeran Raden Saleh - Aristokrat, Seniman, Ilmuwan dan Patriot dina http://www.raden-saleh.org/Bahasa.html disalin tanggal 14 Agustus 2011
- ↑ a b c Harsja W. Bachtiar, 2009, 'Raden Saleh: Bangsawan, Pelukis, dan Ilmuwan' dina Raden Saleh: Anak Belanda, Mooi Indie & Nasionalisme. Jakarta: Komunitas Bambu.


text:
Ku AMIN R. ISKANDAR
CÉK dina Kamus Basa Sunda karya Sacadibrata, tunggul téh hartina “bagian tatangkalan béh handap (sésa nuar)”. Lain saukur kungsi ningali, malah nunggul gé kuring mah remen. Nunggul téh nampolan atawa ngadékan tunggul, pisuluheun. Demi mirun seuneu, boh keur nyangu boh keur sakalieun siduru.
Siga nu sapira. Padahal ajénna gedé pohara. Kuring kungsi dicarék nunggul di gawir nu tangkalna anyar nuar, ku bapa (alm). Alesanana can aya tangkal keur gagantina. Saheulaanan mah akar tunggul téh keur nahan taneuh sangkan teu rugrug, cénah. Kituna téh bari ceb wéh melak deui, teu kungsi lila. “Tungguan nepi ka kuat akarna. Geus kitu tunggul bisa diala,” cék bapa, harita.
Ti bubudak sok ngadéngé kecap tunggul nu dilarapkeun kana pari basa: “indung tunggul rahayu bapa tangkal darajat.” Kituna téh bari ditungtungan ku papatah. “Poma sing nyaah tur nurut ka indung jeung bapa téh. Sing hampang birit mun diutuh étah,” cénah.
Tétéla népi ka kiwari éta téh nongtoréng kénéh dina ceuli. Ana dilenyepan, kecap tunggul di dinya tangtu boga hartina sorangan, mandiri. Pon kitu deui jeung kecap tangkal. Ari rahanyu artina salamet. Mun darajat mah sarua jeung bagja. Gedé darajat hartina gedé kabagjaan atawa pangkat luhur.
Manjing sawawa beuki ngarti. Kituna téh bari jeung nemu bukti. Tatangga réa nu hirupna tunggara, malah aya nu nepi ka cilaka. Cénah alatan wangkelang kanu jadi indung. Boh kalakuan boh omonganana matak nurih ati. Antukna disupata. Nyebut ngaran tatangga keur picontoeun mah teu hadé, nyutat tina dongéng wé nu nyaritakeun Malin Kundang dikutuk jadi batu. Amit-amit jabang bayi.
Kumaha jeung nu nurut ka indung? Naha enya bakal meunang karahayuan? Dina taun 2007, média massa geunjleung ku pacéngkadan rongkah. Amien Rais jeung SB Yudhoyono silih sangka korupsi. Tangtu pada-pada mungkir geus nuang artos haram. Enya da dina dugaanana ogé lain dituang ku sorangan, tapi diawurkeun salila kampanyeu. Apan pada-pada nyaprés dina taun 2004 téh? Sabab pada-pada embung éléh, nya silih tunjuk nepi ka susumpahan “demi Allah”.
Alesan Amien Rais wani kedal sumpah téh inget kana papagah indungna. “Tong ngabohong! Sabab mun ngabohong sakali, dua kabohongan baris nuturkeun. Mun ngabohong dua kali, opat kabohongan nu nuturkeunana,” cénah. Hanjakal éta pacéngkadan téh teu écés tungtungna. Teu kanyahoan saha nu bener, saha nu salah. Sabab anggeus dina waktu 12 menit, nalika Hatta Rajasa nepungkeun duanana.
Béda deui jeung BJ Habibie. Dina salah sahiji saluran televisi, éta mantan Présidén Indonésia téh kungsi ngadongéng. Salila nyuprih élmu teu wani narima béa siswa. Demi nu jadi alesanana téh indungna pisan. Padahal teu hésé meunang béa siswa keur nu pinter mah, modél anjeuna. Malah jul-jol nu nawaran, cénah.
“Nalika bapa tilaran dunya, kuring sadulur-dulur budak kénéh. Harita indung kedal jangji gigireun layon bapa: ‘rék ngagedékeun barudak ku tarékah sorangan, rék dianteur nepi ka saruksés.’ Ti harita indung téh sok dagang goréngan, ngider. Kalan-kalan buburuh. Naon baé pacabakanana, asal meunang duit. Parendene kitu kuring teu wani narima béa siswa. Sok sieun nguciwakeun jangji nu jadi indung,” cék Habibie, kurang leuwih.
Ieu mah écés katara pamustunganana. Ganjaran tina ngahargaan jangji nu jadi indung téh lain baé mawa karahayuan, malah bari jeung najungna deuih. Di urang mah apan nu munggaran boga idé nyiptakeun kapal. Otakna dipaké ku nagara Jérman. Najan teu kitu pangajénna ti nagara sorangan mah.
Mun carita novél bisa dijadikeun référénsi, indung tunggul rahayu téh lain di urang baé. Keur urang Cina ogé bisa jadi sarua. Dina novél “Gelang Giok Naga” karya Lény Hélléna, A Lin pageuh pisan nyepeng omongan indungna. “Urang pohara masakatna nepi ka ngangluh minangka banda nu teu bisa dipiboga dina pirang-pirang kaayaan nu ngagencét,” cénah.
Dina éta carita, A Lin téh wanoja umur salapan taun nu sasatna dipiceun ka Indonésia, awal abab 20-an. Demi bekelna omongan tadi nalika rék pipisahan. Saleuwihna raksukan nu nutupan awakna. Teu duit, teu kadaharan, teu batur sadulur.
Anjog ka Indonésia, munggaran mah ripuh. Béak ku carék dunungan. Awakna sok disiksa deuih. Mondok gé jeung babi, pagigir-gigir. Pakéan ngan sasiki, mun meneran kotor téh diseuseuh terus dipaké deui, jajauheun kana dipoé heula mah. Hadéna teu ieuh ngangluh, sabab sieun nguciwakeun indungna nu teuing aya kénéh di kieuna.
Ditakdirkeun A Lin téh karagragan rahayu. Leupas ti dunungan teu lenges, terus jadi “nyai” urang Walanda. Urang Walanda mulang ka nagarina, A Lin kawin terus usaha. Singketna jadi ménak, sohor pang beungharna di tanah Betawi. Tanah lega, imah gedong, emas jeung berlian nepi ka kiloan; rahayu nepi ka nini-nini.
Enya, dina hiji katerangan ogé dicaritakeun: “Kanjeng Rosul ditaros ku salah sahiji umatna, saha nu langkung utama dipihormat? Bapa atawa indung? Kanjeng Rosul ngawaler: Indung anjeun! Indung anjeun! Indung anjeun! Terus bapa anjeun!”
Kumaha ari ayeuna? Harepan mah rahayu sararéa. Ngan, mun ngabadungan media massa, ayeuna keur usun kaom ibu nu korupsi atawa nyogok politisi. Beu!!! Sok ras tumanya kana diri: mun tunggulna kitu, kumaha atuh ari tangkalna? Kumaha anak-anakna deuih? Naha kaom bapa nu korupsi teu kungsi dipapagahan ku indungna? Pédah karasa ku sorangan, tong boro nyokot barang batur, hayang ka cai baé kudu bébéja.
Balukar tina korupsi téh cilaka bangsa sagemblengna. Teu rahayu. Ana kitu, réa koruptor nu dibui téh (jigana) balukar tina wangkelang ka indungna. Dikeresakeun teu jadi batu. Duka acan kétang. Boa?
Antukna mah rék kitu rék kieu, keun baé nu korupsi mah. KPK bagéanana. Urang mah balik deui kana tunggul kai baé. Mun sakalieun balik ka lembur, tunggul téh réa kénéh, najan tatangkalan mah geus nyarangan. Jigana éta nu ngalantarankeun pari basa tadi terus nongtoréng dina ceuli téh. Béda jeung di kota. Leuwih ti kitu, alam di lembur mah mawa karahayuan keur rayatna: teu longsor, teu banjir, teu hésé suluh.***


text:
Hasil Pencarian
Hasil pencarian untuk kata kunci pasea (3)
- NGARAN RUPA-RUPA OMONGAN
11 Jul 2002 - 5:29 am
Rupa-rupa omongan ieu teh mindeng dipake dina paguneman sapopoe. Aya nu ngaharewos, hohoak, kunyam-kunyem jeung kukulutus. Kitu deui aya oge anu sosoak jeung hog hag enggoning cumarita teh.
Kumaha kabeungharannana kecap-kecap dina Basa Sunda ieu teh? Tah, pikeun ngalarapkeunana tangtu urang perlu jentre tur merenah. Ieu rupa-rupa omongan anu biasa dipake dina paguneman sapopoe. Rupa-rupa omongan ieu oge ngebrehkeun ayana kabeungharan.
- Dongeng Sasakala: MANUK BUEUK
16 May 2002 - 2:48 am
Dihiji lembur aya dua jalma awewe lalaki nu karek ngawangun rumah tangga. Sapopoe, saminggu tug nepi ka sabulan mah maranehna teh katempo kacida layeutna. Tapi lila ti lila jadi mindeng kadenge dog dag pasea. Pangpangna salakina anu boga sifat goring teh, barangasan! Salah saeutik ge pamajikanana teu weleh di haok, malah mindeng dibarengan ku gaplokna. Mun geus kitu, rajol tatanggana pikeun misah.
- BEREGEJED III
15 May 2002 - 1:56 am
Waktu Ki Sanip keur ngasuh incuna anu umur lima taun, kalayang teh aya langlayangan leupas luhureunana.
"Udag, Ki, Udag!" ceuk incuna bari nyurung-nyurung incuna.
Sabenerna Ki Sanip teh geus kolot, geus bongkok.
Leumpang ge dongko komo ieu kudu lumpat. Tapi dasar nyaah ka incu, ngan beretek we manehna lumpat ngudag langlayangan. Tapi hanjakal teu hasil.
Bari renghap ranjung manehna nyamperkeun incuna.
"Lapur Cu, teu kaudag."
"Tuda Aki mah salah. Lumpatna bari jeung dongko sagala. Pan geus puguh langlayangan mah diluhur, teu kudu dodongkoan siga neangan duit leungit, Ki!" ceuk incuna, ngagelendeng semu nu keuheul pisan.


text:
Nastiti ngalangeu dina jandéng Dipirig Sit Uncuing la. Buukna nu panjang dirumbaykeun. Hideung meles lir pulas langit peuting harita. Usik kaangi angin. Kalan kalan mindingan pameunteu nu anteng neuteup meredong. Kelemeng kebon anu brasna ka makam. Ti belah dinya sigana jebulna manuk hideung leutik anu ayeuna gulak gelik. Nastiti mémérés buuk. Sit Uncuing. Asa disuhunan, asa dina tangkal jambu tukangeun imah, asa dina rungkun malati di pakarangan. Asa ningker sabudeureun. Asa dina lelembutanana. Asa dina kalbuna.
Sit Uncuing salangit jempling, Nastiti! Kitu haréwos angin nu lunda léndé kana ceulina. Nastiti ngarénghap. Nyeuseup ketir, nyeuseup amis nu narétés dina hawa. Naon nu gumalindeng peuting ieu. Apan taya bédana jeung sora nu geugeut mépéndé manéhna welasan taun katukang. Saban peuting. Wirahma nu ieu. Nu kieu kieu kénéh.
"N ng, ulah sok ameng dina jandéla wengi wengi! Pamali! Bisi aya jurig nyiliwuri! Kadieu mending ogé cuang ngadongéng.," Nembrés k neh dina ingetan Nastiti. Ninina. Enin, Nastiti nyebutna. Baheula salawasna nyaram mun pareng ngadaweung nampeu kana jandéla, peuting peuting. Harita mah bélaan nyéréd korsi, tuluy ditaékan ari hayang ulin na jandéla t h. Sabada nyaram. Ninina ngajak unggah kana ranjang. Laju ngadongéng. Paduduaan. Salawasna paduduaan. Ngadongéng. Sangkuriang. Lutung Kasarung. Salaka Domas. Rengganis. Ramayana. Mahabarata. Bubuhan guru. Ninina apalan pisan kana saban dongéng. Unggal peuting ngadongéng. Bari dipirig Sit Uncuing. Nya, wirahma Sit Uncuing anu tuluy namper dina lelembutanana. Ari caritana mah ukur kokolébatan.
"Geuning manuk téh teu liren liren, Nin?" Kalan kalan Nastiti sok megat nu keur ngamalirkeun kalimah jeung ciciptaan.
"Atuh, ke dongéngna ngiring lirén, Eulis." Kitu t mbal Ninina. Heureuy, Ngusapan buukna nu harita ogé geus dipanjangkeun.
"Iraha lirénna atuh, Nin?"
"Salamina ogé bakal teras ngahariring, Eulis, salami aya kénéh dongéng kanggo didongéngkeun.
Kunaon kitu? Sieun?" cek Ninina laju nangkeup. Ngeukeupan pageuh.
"Henteu, Nin. Malih asa diréncangan. Sok halimpu tambih wengi mah." Cek Nastiti hiji peuting méméh manéhna api api reup. Enya. Sok tambah halimpu. Padahal apan manuk éta ku batur baturna di sakola mah pada mikangéwa, mikasieun. Mun pareng aya disada dina tangkal nangka tonggoheun sakola og sok pada malédogan. Ditalénggoran ku batu.
"Baid!Baiiiid! Nyingkah siaaaah! Nyingkaaah!!!" Tinggorowok. Tingbelewer. Padahal naon salahna manuk. Pilakadar manuk. Manuk anu dibéré kaleuwihan bisa ngawih. Disada. Hayangeun disada. Hayangeun ngawih. Hayangeun cacarita. Atuh naon b dana jeung pacikrak anu sok dilaleugeut.
Dikurungan. Dipikanyaah. Dinangna néngné Nastiti sok mangwatirkeun mun pareng batur baturna ngusir nu keur humariring, nyingkahkeun nu keur cacarita. Sarua watirna jeung n njo pacikrak anu dikerem dina kurung leutik.
Nastiti ogé kungsi mireng Ninina nyieuh nyieuh nu keur anteng m p nd . Kitu téh lamun dina panyangka Ninina, manéhna geus tibra. Saméméhna nutupkeun jandéla, sok kapireng kalimah nu méh sarua jeung kalimah batur baturna. Ngan ari Ninina mah kekecapanana bangun leubeut kanyaah. Taya sari sari nyingkahkeun.
"Baid! Jempling atuh, jempling! Incu kami bisi nyaring. Jempling atuh, jempling. Sina ngimpi katumbiri. Baid! Can wancina, lain wancina. Jempling atuh, jempling! Indungna geus dibawa mulang. Budakna keun sina mekar heula. Jempling atuh, jempling. Ieu kami pek wé bawa.," kitu anu sok kadéngé ku Nastiti. Tuluy nutupkeun jandéla. Leumpang deui kana ranjang. Lalaunan. Pék nyium tarangna, rerencepan kaluar ti kamar. Panto nutup teu nyora. Bangun anu hariwang ngagareuwahkeun anu tibra. Padahal Nastiti ukur peureum hayam. Teu lila oge jandéla geus muka deui. Sarta manéhna ngalangeu neuteup bulan jeung b ntang. Nit nan langit nu jempling. Ngemitan pamirig anu ngajak muntir.
" nin., " Kiwari Nastiti ngahar wos sorangan. Teuteupna anteng kana kelemeng kebon. Bangun hayang ngahontal makam.
Aya cika cika. Kumariceup. Eunteup kana jand la. Kiceup nu bangun mawa tangara. Mawa isarah ti nagri nu mongkléng. Ramo ramo Nastiti ngiser laun bangun rek ngusap nu laju hiber. Hiber. Ngalices. Eunteup dina ranjang. Dina laptop.
"Kuku nu maot ari cika cika téh." kitu nu ngurunyung deui tina katineung. Nastiti teu bisa negeskeun beja ti saha. Ngan kitu anu napel. Mangsa jaman ngabungbang di buruan. Nganganti Wijayakusumah mekar.
Cika cika betah dina laptop.
Nastiti ngaléngkah ninggalkeun jand la. Mareuman lampu kamar. Kebat ngahurungkeun lampu luhureun méja. Lima watt pulas héjo. Bangun hayang ngahirupkeun kiceup cika cika nu anteng kumelip, lir sakeclak bentang di langit anu lukutan. Cika cika lir merulkeun mangpirang sesemplékan dongéng dongéng. Bet aya kalangkang Dayang Sumbi anu guligah mangsa Sangkuriang hayang nyaho jirim bapa. Aya purbasari anu ditundung ku Purbararang, cuang cieung di leuweung ganggong. Aya Déwi Asri nu nganganti Mundinglaya mulang ti jabaning langit. Aya Rengganis kumalayang tina méga kana méga. Dewi Amba nu perlaya. Sinta imut dina durukan. Drupadi dirangsadan. Apan ku Ninina dongéng jeung dongéng sok dicaruk. Kalan kalan saban tokohna sok ditepungkeun lebah hiji talaga. Talaga warna warni. Diriungkeun. Silih tepikeun gerentes. Sina gumulung. Nastiti tara ieuh barang geureuh. Sabab nu matak pogot mah apan pamirigna. Pamirig lir asih anu tuluy muntir sapanjang nyaring, nguliwed kana impian.
Gék kana korsi. Nyeungeut roko.
Sit Uncuing salamping ati Nastiti! Kitu cek angin nu nebak haseup.
Nastiti jeung cika cika. Aranteng nafakuran kalimah Sit Uncuing. Kawih nu tuluy ngemprung jeroeun kamar. Bangun panghiap hiap ngajak lumampah, Ngajak lunta. Kamana boa. Boa kamana. Kana meredong pangmongkl ngna.
Sora panto ngolotrak.
"ih, ari Enéng kalah mopoék. Atos geura ulah sok kaleleban. Bébaskeun. Supados Enin imut di kalanggengan. Ari nguluwut waé mah, atuh, nu ngantunkeun ogé ngiring nguluwut. Anggur urang ngariung geura. Tuh, nuju balakécrakan. Hayu, Néng." Aya nu ngaronghéap. Bibina. Ngaléngkah nyetrékeun lampu kamar. Bray. Nastiti ngeureuceum. Siga nu kagentakkeun.
"Ah, mangga, Bi. Wios di dieu heula wé. Sakantenan bébérés. Apan njing bad ka kota deui." Nastiti ngar nghap. Mareuman roko.
"Geuning. Atuh waka angkat deui. Di lembur heula mending ogé."
"Tos lami teuing, Bi."
"Nya ari kitu mah. Mun tos bérés mah. Ngariung geura. Mungpung aya si Uwa tuh." Bibina ngaléos deui. Meundeutkeun panto. Nastiti saukur unggeuk. Cek pangrasana taya gunana milu ruang riung ogé. Ti baheula ogé man hna kasingsalkeun. Teu sirikna harayang nyingkahkeun. Tara aya nu huap hiap. Boa indungna ogé baheula dikitukeun. Saukur kanyaah ninina anu salawasna ngamalir bari wening. Tina kanyaah nini ogé kungsi ngeclak hiji cimata nu ngagenclang ku kahariwang. Majar Nastiti ti leutik mula katerap panyakit anu katépaan ku indungna ti samet dikakandung. Aids. Panyakit anu maragatkeun ogé kahirupan indungna. Harita Ninina nyarita bari pegat pegat, dina hiji peuting anu bécrék ku hariring Sit Uncuing. Ninina nyuuh dina bantal gigireun Nastiti. Ngeclakkeun rusiah papastén. Rusiah nu matak manéhna disingsalkeun ti kulawarga séjénna. Apan ti harita ogé Nastiti apal kana papastén sorangan. Heug, geuning Ninina bet miheulaan.
Nastiti ngotéténg. Neangan cika cika anu tadi kagareuwahkeun. Nu ngawih teu waé ngampih tuluy manting kaangin angin. Ulah ngampih! Kitu cek gerentes Nastiti. Ukur itungan jam anu nyésa di kamar ieu. Geus saged. Panceg. Moal rék mulang deui ka imah ieu. Naon deui. Ninina apan geus euweuh. Ukur Ninina ti baheula ogé anu haat. Mulang ge pasti sakadar nambaheun raheut katineung.
Muka laptop. Dihurungkeun. Bray foto ninina maké kabaya, di kacamata, huisna geuning mani katenjo cahayaan kiwari mah. Sabréhan mah siga keureut beungeut Déwi Sartika. Baheula Nastiti mindeng ngingimpleng dina saban dongéng téh, nya Ninina anu ngajanggélék ngalalakon dina saban carita.
Foto ninina nu jadi wallpaper diteuteup bari beueus.
"Enéng sing mekar di dayeuh. Sing jadi sambuang keur saréréa nu deukeut jeung Enéng. Keun ari lembur mah ulah jadi beungbeurat. Sok sing lampar mekar na lalampahan. Omat ulah sok ngarasula. Da gurat hirup mah geus aya nu nangtukeun. Najan sadetik ari jadi mangfaat keur batur tangtuna leuwih hadé batan puluh puluh taun jadi bangbaluh. Sing hégar. Lain miceun, enéng. Apan hirup kudu dilampahkeun. Di lembur mah sakadar ngawujud ngungun. Dipikageuleuh ku dulur dulur. Tong salempang, kanyaah nini bakal tuluy langgeng. Langgeng, Enéng. Naon nu nyangkaruk dina hirup enéng, ulah jadi bangbaluh. Keun sidem jadi rusiah. Ulah betus sangkan Enéng teu diapilain di pangumbaraan. Ulah jadi ceuceub kanu jadi indung, bongan ngawaris panyakit. Ulah ngupat bapa nu jadi marga lantaran. Da meureun geus kieu kuduna muji syukur hirup jang hidep." Kitu Ninina nyarita basa rék mangkat ka dayeuh . Harita apan sapoé sabada rusiah papastén dikeclakkeun di kamar ieu. Nini laju jadi girimis sapopoé tuluy silantangan di téras. Gupayna bet kumolébat mani atra. Kabaya nu éta, kacamata anu éta, huis anu éta. Harita nahan nahan kasedih jeung kapeurih, hayang hégar lebah ngawalan lumampah. Teu hayang juuh ku umur jeung papastén. Tapi teu wasa nahan nu laju nyalangkrung kudu pajauh jeung ninina. Umur umur kitu da teu ngaboga boga, tapi paanggang jeung ninina, sarua jeung ngajauhan hirup. Kacipta waé paroman dulur dulurna anu bangun sugema jeung mupuas poé éta téh, matak teu hayang deui lumampah dina panénjo maranéhna. Harita gelik Sit Uncuing bet nyeples pisan wirahmana jeung peuting ieu. Ketirna, amisna.
Nastiti nyuuh dina bantal gigireun laptop, taya bédana jeung nyuuhna ninina poé harita. Juuh teu kaampeuh. Mudal sagalana. Kaangseu waé seungit buuk Ninina, haneut usap ramona, liuh paneuteupna, halimpu sorana, kamalir dongéng dongéngna. Hésé disieuhkeun da puguh geus namper. Sok jadi ubar kasono mun pareng cuang cieung di dayeuh hayang mulang kana lahunan Ninina. Najan enya di dayeuh kaparengkeun gumulung jeung rupaning aktivis pergerakan anu salawasna loba kasibukan, apan teu disasangka salila ngumbara téh bet kalah ancrub kana dunya tulas tulis, jadi wartawan freelance sarta ngandelkeun hirup ti dinya. Gumulung jeung rupaning organisasi pergerakan. Hirup dipasrahkeun jang tulas tulis jeung organisasi. Naon deui apan saukur nganti papastén. Lamun kasono ka ninina geus ngaronghéap h s mangpalérkeunana.
Sit uncuing asa eunteup kana ranjang, cika cika asa minuhan kasur.
Sit uncuing saampar dada, Nastiti! Kitu gerentes angin kana keretegna anu tambah beueus.
Nastiti nyegruk. Ngabudalkeun sagalana. Sanggeus rada rerep. Kebat bébérés barang barang kana tas gandong. Panungtungan laptop. Anu salila sila diteuteup heula méméh dipareuman bari gumeleter. Moal diengkékeun deui, cek pikirna. Mending ayeuna, batan kudu raheut deui nenjo urat kacua dulur dulurna.
"Pileuleuyan, Nini, pileuleuyan. Ayeuna nu nganteur lumampah ukur sit uncuing, pamirig abadi mapag papastén. Pileuleuyan, Nini. Papagkeun enéng ku imut. Hiji mangsa, hiji mangsa." Nastiti muteran kamar, bangun hayang ngusapkeun kalimahna kasaban jeungkal tembok kamar. Panungtungan lebah jandéla, tas dikaluarkeun tiheula. Lalaunan Nastiti naék kana jandéla. Ati ati ngajleng. Jen ngajanteng sabada tas rap kana tonggong. Ngajanteng neuteup kana suhunan, kana kelemeng tatangkalan sarta ka jauhna ka lelebah makam. Bangun hayang ngajaring sit uncuing, ngajiret papastén.
Rerencepan bari beueus, Nastiti ngaléngkah ka jalan désa nu bakal nepungkeun manéhna jeung jalan gedé. Dipirig Sit Uncuing. Dipirig Sit Uncuing lebah peuting jempling, lebah ati nu ngaririncik .*


text:
Arry Syakir Gifari
PAYU PISAN:
Hiji poe, Jang Mamat nu karek diangkat jadi dokter huntu di jalan Dago mikir kumaha carana sangkan praktekna bisa payu. Tujuh poe tujuh peuting saprak tapa di Goa Jepang, manehna meunang harwos ti aki-aki.
"Yeuh jang tempelkeun ieu poster di B.E.C atawa toko henpon sa Bnadung mah.... ulah kagok"
Dokter Mamat :"naon hubunganana nyeuri huntu jeung toko henpon ari aki...? boga hape ge hanteu..."
"Aeuh siah si ujang nga hina dewek didinya teh..??" ceuk si aki bari nembongkeun Hape na sungutna..
"Huntu Palsu etamah Akiiiiii...." ceuk mamat bari seseurian. "Nu bener atuh ki..."
"Aeeeh... iraha teuing aing teu bener ujang... buru bagikeun eta iklan"
"teu percaya abi mah ki.." tembal dokter mamat.
"Lamun gagal... tah kereut K****L aki..." ceuk si aki bari nangtang.
Singkatna, Dokter Mamat nyumponan talatah si aki, dua poe sanggeus nempelkeun iklan di BEC jeung toko-toko henpon, BENER pisan.... loba pasien nu ngantri di tempat praktekna. singhoreng si aki nyieun iklan nu eusina:
"INGIN TABLET, BEROBATLAH KE DOKTER GIGI MAMAT DI JALAN DAGO"


text:
Boeing 727-200 Advanced FSX & P3D
Changelog Diropéa dina 04 / 09 / 2017: Ayeuna cocog Prepar3D v4, versi Otomatis-installer 10, dirobah dinamika penerbangan, langkung realistis, konsumsi bahan bakar nu leuwih realistis, ditambahkeun hurung custom, radar cuaca rudimentary.
Boeing 727-200 (Pax jeung kapal barang) maju versi asli pikeun FSX SP2 jeung Akselerasi. Hadir kalawan panel 2D jeung kabina virtual ditambah hiji FMC anu hade! Ngawengku dua repaints: Pasifik Air Express eflp ADVA RSBK (in) jeung HAPAG (FMC). cocog multiplayer sacara standar. Ogé ngawengku loba apdet. Baca manual nu.
Nu Boeing 727 ieu keur waktu anu pohara lila, nu maskapai urang di sakuliah dunya nu pang populerna. Nu 727 flew pikeun kahiji kalina dina 1963.
Desain tina 727 ieu balukar tina kompromi antara Amérika Airlines, American Airlines jeung Eastern Airlines dina konfigurasi tina panerusna ka Boeing 707. Amérika Airlines hayang opat keur penerbangan -na pikeun bandara di pagunungan luhur, utamana hubs anak Airport International Stapleton. American Airlines hayang hiji pesawat kembar-engine alesan efisiensi. Eastern Airlines ieu hoping keur engine katilu keur penerbangan anak ka Karibia. Ahirna, tilu Airlines sapuk dina trijet a. Ku kituna lahir nu 727.
Nu Boeing 727 ieu keur waktu anu pohara lila, nu maskapai urang di sakuliah dunya nu pang populerna. Nu 727 flew pikeun kahiji kalina dina 1963.
Desain tina 727 ieu balukar tina kompromi antara Amérika Airlines, American Airlines jeung Eastern Airlines dina konfigurasi tina panerusna ka Boeing 707. Amérika Airlines hayang opat keur penerbangan -na pikeun bandara di pagunungan luhur, utamana hubs anak Airport International Stapleton. American Airlines hayang hiji pesawat kembar-engine alesan efisiensi. Eastern Airlines ieu hoping keur engine katilu keur penerbangan anak ka Karibia. Ahirna, tilu Airlines sapuk dina trijet a. Ku kituna lahir nu 727.
Boeing 727-200 Advanced FSX & P3D download


text:
SARS - kasakit rada kompleks, anu mindeng bisa salah kaprah keur bentuk ilahar pneumonia. Tapi, ngan di gejala jeung sabab eta tangtu bisa didiagnosis bener.
ngabalukarkeun kasakit
Jadi, mun dimimitian ku urang bakal ngarti kana naon SARS. Kasakit, nu provoked teu karakteristik patogén pneumonia biasa. Paling sering, diagnosis ieu téh pikeun jalma di handapeun umur opat puluh taun. Sabab SARS bisa ngawengku organisme di handap ieu:
- mycoplasma;
- chlamydia;
- Salmonella;
- Legionella;
- koksielly;
- virus .
Inféksi lumangsung di kontak deukeut jeung sabar, sakumaha dikirimkeun ku ogé titik-titik airborne, kitu ogé item rumah tangga ku cara make jalma gering.
The gejala pneumonia atypical di sawawa
Dina pamekaran awal kasakit, sarta bisa jadi teu ngan jam tapi ogé poé, gejala bisa jadi teu kaciri sampurna. Ngan sawatara waktu saterusna bisa saeutik demi saeutik muncul sababaraha gejala has pneumonia atypical di dewasa. Complicating identifikasi tina diagnosis nu bener, mangka panyakit ngabogaan ciri sarupa sarua pneumonia biasa. Jadi, gejala SARS:
- malaise;
- kalemahan;
- chills jeung sweating;
- batuk;
- muriang;
- utah;
- diare;
- seueul;
- nyeri sirah;
- ngarasa pondok napas;
- palpitations;
- karusuhan wirahma engapan;
- kanaékan dada;
- ciduh frothy dina biwir.
Eta kudu dicatet yén nambahanana suhu bisa lumangsung dina dua siklus. Sanggeus kahiji, bisa dinormalisasi, tapi sanggeus sawatara waktu deui naek jeung ieu téh karuksakan organ. Sabar batuk bisa balik kana kaayaan dimana urang hartina choking jeung nyababkeun utah.
Gumantung kana patogén, gejala bisa jadi rada béda, contona, pneumonia viral di handap ieu:
- batuk garing anu janten baseuh saterusna;
- irung runny;
- kaayaan mabok;
- suhu;
- wheezing;
- nyeri dada .
The gejala mycoplasma pneumonia:
- chills;
- nyeri tikoro;
- irung runny;
- suhu;
- shortness napas;
- nyeri dada .
Legionella pneumonia dimimitian ku lemah, nyeri sirah. Saterusna, Anjeun bisa nampa hiji batuk anu dipirig ku nyeri dada jeung jumlah leutik getih dina sputum teh.
Treatment of SARS
Mun kasakit nyaéta hampang, kasebut nyaéta dimungkinkeun pikeun ngalakonan treatment na di imah. Tapi jeung gejala leuwih akut geus pangalusna konsultasi spesialis.
The kamar mana sabar kudu ventilated, kitu ogé kudu mastikeun nginum kaleuleuwihan, saperti tea jeung buah prambus atawa dekok bumbu.
Kusabab virus SARS teu acan tuntas ditalungtik, loba dokter nulis resep antibiotik kompléks pikeun mantuan ngalawan kasakit:
- macrolides;
- tetracyclines;
- fluoroquinolones .
Ieu bisa ngawengku ubar di handap ieu:
- Amoxiclav;
- Rovamycinum;
- Kefzol;
- Tsufaleksin;
- Peflatsin;
- Tsiprobay;
- Gentamicin;
- klaforan.
The lilana skéma, jeung antibiotik bisa ditugaskeun ngan dokter, anu dumasar kana analisis mangka baris ngabalukarkeun jeung tipe patogén, kitu ogé metoda perlakuan. Lamun urang ngobrol ngeunaan komplikasi panyakit, nu mycoplasmal jeung spésiés chlamydial teu bahya pikeun kahirupan manusa, tapi tipe Legionella anu cukup picilakaeun.
Salaku pépéling a, SARS kudu refrain ti ngadatangan tempat jeung résiko ngarupakeun panyakit épidemik, lamun di kontak jeung penderita ngagunakeun masker, sarta dina sagala hal teu make hal jeung objék tina kahirupan sapopoe, nu keuna sabar. Kadé disinfect enggon, kitu ogé liang hawa.


text:
Sastra Sunda • Drama Sunda • Rebo, 11 Juli 2012 21:10
ADEGAN VIII
WANCI TENGAH PEUTING. MANG UJAY KEUR BÉBÉRÉS WARUNG RÉK TUTUP.
AJAG DIUK DINA KORSI ROMBÉNG BARI NEUTEUP KA LEBAH JANDÉLA KAMAR SÉKSA.
MANG UJAY
(BARI MELONG KA LEBAH JANDÉLA) Naha can aya nya? Sasarina mah wanci kieu ngajanteng dina jandélana téh...
AJAG
Rék didagoan nepi ka jam sabaraha waé ogé. Manéhna pasti bakal aya...
MANG UJAY
Geus tunduh emang mah. Rék saré heula, Jang.
AJAG
Mangga, Mang...
AJAG ANTENG NEUTEUP KA LEBAH JANDÉLA KAMAR IMAH SÉKSA. TEU LILA, SÉKSA DATANG TI PIPIREUN WARUNG MANG UJAY. SÉKSA MAKÉ BAJU SING SARWA BODAS, NYEPENG FIGURA POTO, LEUMPANG ANTARÉ NYAMPEURKEUN AJAG. SÉKSA LUNGGUH TIMPUH ANDALEMI.
AJAG
Séks.... Séks... naha bet kadieu? Apan biasana ogé di... di ditu...
SÉKSA
Mun teu salah titingalian, anjeun tatadi mula mencrong waé ka lebah jandéla. Saha ari anjeun? Jeung naha bet mencrong baé kana jandéla kamar kuring?
AJAG
Séks... naha manéh bet nanya kitu? Apan urang téh geus nyobat?
SÉKSA
Séksa ngarang kuring. Séksa Arina. Ari ngaran anjeun saha? Kuring kakara ayeuna panggih jeung anjeun.
AJAG
Séksa? Oh... ngaran manéh téh Séksa? Piraku manéh geus poho deui ka uing. Kakara ogé tadi beurang apan urang ngobrol di tepas imah manéh. Uing Ajag. Sobat manéh téa.
SÉKSA
Ajag? Asa kungsi kadéngé ngaran anjeun téh. Tapi... ah, poho. Geus lila pisan sigana mah. Tapi tina sikep jeung paroman anjeun, kuring yakin, anjeun lalaki nu bisa dipercaya. Anjeun katingalina bisa jadi sobat kuring...
AJAG
Puguh wé atuh, Séksa... apan uing téh geus jadi sobat anjeun.
SÉKSA
Ajag, muga anjeun jadi hiji lalaki langit. Lalaki nu daék ngajénan kaum wanoja. Lalaki anu hormat ka wanoja. Lalaki nu neuteup wanoja binarung kasucian.
AJAG
Maksud anjeun?
SÉKSA
(NÉMBONGKEUN FIGURA FOTO) Tingali ieu poto adi kuring, Ratna Saritem... nu ahirna ngemasing pati dina umur ngora... alatan tigebrus kana pergaulan nu ngumbar kabébasan séks. Adi kuring mémang salah, tapi kuring nu leuwih salah....
AJAG
Lebah mana salah anjeun téh, Séksa?
SÉKSA
(CEURIK) Kuring leuir teuing mépélingan adi. Kuring leuir teuing... kuring nu salah.... kuring nu tara daék ngadéngékeun adi, lamun mangsana adi ngajak diskusi perkara séks... kuring harita bet embung miroséa. Padahal... lamun kuring daék ngabandungan adi, tangtu adi téh moal tibegrus leuwih jauh... masih bisa disalametkeun... moal nepi ka maotna...
AJAG
Maksud manéh... Ratna Saritem téh maot katarajang aids?
SÉKSA
Bener pisan, Ajag... bener... kuring nu salahna...
SÉKSA NYUUH DINA LAHUNAN AJAG.
AJAG
Nya... ari geus kitu mah, manéh kudu sabar, Séksa. Manéh kudu ihlas narima papastén ti Gusti...
SÉKSA
Ajag, tangtu baé kuring narima. Tapi... kuring geus buleud patékadan, rék neuleuman élmuning séks. Kuring hayang jadi séksolog. Kuring rék ngémbarkeun yén pendidikan séks pikeun rumaja téh kalintang pentingna. Kuring rék kampanye pendidikan séks...
AJAG
Hadé pisan pamaksudan téh, Séksa...
SÉKSA
Anjeun daék jadi sobat kuring? Anjeun daék jadi gaganti adi kuring, ngabaturan kuring salilana?
AJAG
Daék, Séksa.
SÉKSA
Anjeun moal ninggakeun kuring?
AJAG
Moal.
SÉKSA
Anjeun moal maot... alatan aids?
AJAG
Moal!
SÉKSA
Nuhun, Ajag... kuring reugreug boga sobat siga anjeun...
DATANG SARIP JEUNG IMRON, NYAMPEURKEUN SÉKSA.
SARIP
Séksa...
SÉKSA
Éh, bapa... kumaha buku-buku pesenan Séksa téh? Buku Pendidikan Séks Remaja, Shu Ni Jing, Kamasutra, Radost Séksa...
SARIP
Sadayana atos dipésér ku bapa. Hayu geura, urang baca...
SÉKSA
Hayu, Pa... badé ditamatkeun sawengi... (KA AJAG) Jag, peuting isukan urang ngobrol deui...
AJAG
Didagoan ku uing, Séksa...
SARIP JEUNG SÉKSA NINGGALKEUN ÉTA PATEMPATAN. IMRON NYAMPEURKEUN AJAG.
IMRON
Ajag, nuhun pisan geus daék sosobatan jeung Séksa. Sabenerna... otak Séksa téh kaganggu.
AJAG
Kumaha maksadna?
IMRON
Harita... Séksa kanyenyerian pisan sanggeus adina tilar dunya. Séksa boga tékad hayang jadi séksolog. Sapeuting jeput manéhna macaan buku-buku ngeunaan séks. Tapi sanggeus bérés dibaca, manéhna kalah luncat tina jandéla imah lanté dua. Séksa geger otak. Ingetanna jadi kaganggu. Lamun wanci beurang, manéhna maké saragam sakola, tuluy leuleumpangan kamana karep bari nyaritakeun pasualan séks. Tapi dina wanci tengah peuting, manéhna néangan poto adina, tuluy dibawa ka deukeut jandéla kamar, diteuteup bari nginghak tug nepi ka wanci Subuh.
AJAG
Séksa téh katarajang panyakit Goldfield Syndrome? Ingetanna jadi pondok?
IMRON
Panyakit siga kitu mah ukur aya dina film 50 First Dates. Séksa henteu parna teuing siga tokoh Lucy dina éta film. Buktina, Séksa henteu poho ka anjeun. Unggal poé, Séksa bisa ngobrol jeung anjeun.
AJAG
Tapi... bieu mah Séksa teu wanoheun ka kuring...
IMRON
Séksa beurang jeung Séksa peuting mémang béda. Séksa siga boga kapribadian ganda, siga nu boga dua dunya. Lebah dieu kaanéhan gangguan otak jeung gangguan jiwa anu tumiba ka Séksa.
AJAG
Naon maksudna Séksa diajak pindah kadieu? Naha éta mangrupa usaha keur nyageurkeun Séksa?
IMRON
Kieu, Ajag... ku lantaran ngarasa melang, bapana Séksa ngahaja néangan tempat anyar tur milih didieu. Ari didieu mah rada anggang ti diskotik jeung tempat hura-hura para rumaja. Sanajan kitu, kuring tetep nalingakeun Séksa dimana waé jeung kamana waé manéhna indit.
AJAG
Jadi... anjeun téh pengawalna Séksa?
IMRON
Enya, kuring meunang pancén ti bapana pikeun ngajaga kasalametan Séksa. Ku kituna, kuring nganuhunkeun ka anjeun, Ajag. Lantaran sanggeus wanoh jeung anjeun, Séksa tara lunta jauh ti dieu. Sajabana ti éta, ingetan Séksa ogé geus loba kamajuan. Ayeuna Séksa geus henteu nolak deui pikeun diajak ka Amérika.
AJAG
Ka Amérika? Naha diajak ka Amérika?
IMRON
Séksa rék dirawat di klinik gangguan otak nepi ka bener-bener cageur. Peuting ieu kénéh... boa ayeuna geus indit kétang...
AJAG
Sabaraha lila kira-kirana Séksa diubaran di Amérika?
IMRON
Teu apal, Ajag. Bisa saminggu, bisa sataun, bisa sapuluh taun, malah bisa baé salilana...
AJAG
Naha bapana Séksa mani teu ngabéjaan kuring? Padahal kuring geus jangji, moal jauh ti Séksa. Kuring geus kedal jangji, bakal maturan Séksa salawasna. Séksaaa...!
IMRON
Bapana Séksa jalma sibuk, anggota DPRRI. Moal bogaeun waktu keur ngobrol jeung anjeun.
AJAG
Teu kaharti... wakil rakyat nepi ka henteu boga waktu pikeun rakyatna.... Kuring kudu manggihan Séksa! Séksaaa...! Séksa....! Séksaaaa...!!
AJAG LUMPAT NINGGALKEUN ÉTA PATEMPATAN BARI NYAMBAT NGARAN SÉKSA.
IMRON
Geus indit sigana mah, Ajag!
RANI DATANG RURUSUHAN BARI NGAJINGJING SELOP, LANGSUNG ASUP KA JERO IMAH. TEU LILA SUHADI DATANG BARI NGAMANG-NGAMANG RANCATAN.
SUHADI
Dasar awéwé tukang rucah! Indit ayeuna kénéh ti imah aing! (KA IMRON) Mana Si Malik? Dipodaran ku aing ayeuna kénéh. Mana Si Malik?!
IMRON
Du.... duka... Kang.... teu kenal abdi mah....
SUHADI
Montong api-api siah! Hayoh. Tuduhkeun dimana Si Malik ngancikna? Manéh sok babarengan ngopi di Warung Si Ujay!
IMRON
(BARI LUMPAT NINGGALKEUN ÉTA PATEMPATAN) Ampuuun... teu terang Kaaang... teu terang.... ampuuun....
RANI KALUAR TI JERO IMAH BARI NGAJINGJING KOPER.
SUHADI
Indit siah!
RANI
Muhun, badé pan ieu ogé Kang... mangga permios....
SUHADI
Buru! Bisi kaburu dibabuk! Awas mun wani-wani ngagubug blackberry!
RANI
Mangga, Kang... mangga.... henteu... blackberry mah disimpen di luhur méja...
RANI LUMPAT NINGGALKEUN ÉTA PATEMPATAN. SUHADI NGABALANGKEUN RANCATAN, TULUY DIUK DINA KORSI ROMBÉNG, MALIK KA LEBAH JANDÉLA IMAH SÉKSA. SUHADI NGAHERUK BARI KANYENYERIAN.
TEU LILA, AJAG DATANG, LEUMPANG BANGUN LANGLAYEUSEUN.
AJAG
Tos teu aya ayeuna mah, Pa.. tos angkat tebih pisan.
SUHADI
Enya, geus indit, Ajag. Keun baé lah, isukan ogé bakal aya indung manéh nu anyar.
AJAG ASUP KA JERO IMAH.
SUHADI CENGKAT, TAPI NGAGUBRAG DEUI KANA URUTNA. SUHADI SAKARAT, SARTA NGEMASING PATI DINA KAAYAAN POSISI DIUK.
AJAG KALUAR TI JERO IMAH, MAKÉ DUDUKUY. TULUY MALIK KA SUHADI, BARI TUNGKUL.
AJAG
Hapunten sagala rupi kalepatan abdi salami ieu, Pa. Ti kawit dinten ieu, abdi badé nurut ka bapa. Abdi moal ngiringan késting deui. Abdi badé icalan mié ték-ték waé. Nanging... abdi nuhunkeun widi, Pa... abdi tetep hoyong sakola. Sawios wengina abdi icalan mie ték-ték, asal énjingna abdi sakola. Mugi bapa ngawidian... abdi hoyong sakola...
AJAG NYUUH KANA SUKU SUHADI. TAPI AWAK SUHADI OYAG KABÉH. AJAG REUWAS. TULUY MARIKSA KAAYAAN SUHADI. AJAG KAKARA SADAR YÉN SUHADI GEUS TILAR DUNYA. AJAG CEURIK NGAGUKGUK.
AJAG
Bapaaa.... bapaaa.... Innalillahi wa inna ilaihi rozi’un....
AJAG NGARANGKUL LAYON SUHADI.
AJAG
Bapaaa... hapunten abdi, Paaa....
O.S. SÉKSA
Ajag, apan anjeun ogé nitah sabar ka kuring sanggeusna kuring kaleungitan adi nu dipicinta. Sing ihlas, Ajag... kaleungitan jalma nu dipicinta téh mangrupa pangorbanan hakiki...
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Hasil Pencarian
Hasil pencarian untuk kata kunci mingpina (2)
- DIRIGEN
13 Jan 2004 - 10:19 pm
Dirigen teh anu mingpin pintonan musik, biasana dina wangunan orkestra atawa paduan suara. Sang dirigen disebutna konduktor, mingpin, nangtung dihareupeun pamaen musik atawa vokal, mere aba-aba atawa ngatur irama lagu. Dina istilah karawitan mah, can aya ngaran nu baku, sabab hal ieu teu patia biasa dipake. Dina nabeuh upamana, sanajan loba nu maenna tur laguna panjang, bisa jaralan sorangan tanpa kudu dipingpin ku dirigen.
- PARIGEUING GAYA KAPAMINGPINAN (LEADERSHIP) PRABU SILIWANGIKu: Drs.R.H. Hidayat Suryalaga
9 Sep 2001 - 12:00 am
Kapamingpinan dina masarakat Sunda, nurutkeun Naskah Kuna Sanghiyang Siksa Kanda'ng Karesian. Ieu naskah kuna teh asli titinggal karuhun Sunda taun 1518 Masehi (Prabu Siliwangi/Jayadewata pupusna taun 1521 Masehi) anu disundakeun deui kana basa ayeuna ku Drs. Saleh Danasasmita 1985. Ari aksarana ngagunakeun aksara "Ratu Pakuan", lain Cacarakan. Basana Basa Sunda Buhun.
Dina naskah Kuna ieu teh aya palanggeran, tuduh laku tatakrama pikeun jadi pamingpin di masarakat jaman harita. Sanajan kitu eta palanggeran teh tetep gede gunana pikeun jadi palanggeran pamingpin Sunda jaman ayeuna. Eta palanggeran teh disebut PARIGEUING.


text:
Karek ge bedul réngsé ngepel lanté. Ujug-ujug, kalayan antaré ucing budug ngaliwat. opat sukuna anu kotor nyitakeun tapakna anu nyababkeun amarahna ngagudag ambeuk. manéhna tuluy ngudag ucing bari hohoak. Tapi sang ucing teh boga tanaga ekstra, sacara refleks manéhna kabur ngabeucir. atuh si bedul bari nahan ambek. "monyét siah, nyapekeun aing wae"
Sabot kitu ucing teh ngeureunkeun léngkahna. panonna mureleng ka si bedul, tuluy ngomong, "kuring ucing juragan lain monyét"
Carita éta ngan sakadar rekaan carita pamohalan ucing bisa ngomong. Tapi, hiji hal anu dicandak hikmahna, dina urang undak-usuk basa teh, tétéla urang mindeng kaliru. Lamun mah aya anu bisa dihampura ku urang, alatan bedul keur ngambeuk
Tapi aya conto séjénna, kecap 'bangsat' (basa Indonesia), contona. binantang ieu saukur kutu busuk anu leutik anu ngabalukarkeun ararateul. tapi sato ieu meunang porsi anu rongkah. manéhna sok datang bareng keur ambeuk ngabeurung. "Bangsat ngerakeun wae siah", kecap saurang boss sabot nyaho anak buahna nyajikeun jajanan murah ka batur bisnisna.
Tétéla sasatoan mindeng jadi makhluk anu pang nalangsarana dina hasanah basa urang. manéhna mindeng dipaké dina waktu emosi keur kabeuleum. umpatan kalayan ngaléng sato leuwih ditarima dina ukuran norma kesopanan dibandingkeun semisal nyebutkeun kelamin atawa perkelaminan.
Lamun henteu pikeun nyorongot ambeuk, ngaran sato bisa dianteubkeun kanu hal-hal anu goréng atawa negatif. Konotasi anu positif pohara saeutik pisan, istilah 'si panon heulang' pikeun nyebutkeun panon anu seukeut; manuk merak pikeun menunjukan keangunan; kancil, sato anu lincah, anu nempel dina sosok Abdul kadir-pemain menbal baheula anu kabireungeuh maenna lincah dilapangan héjo.
Saleuwihna, urang condong ngunjalan kabéh penghuni 'kebon binatang' dina kalimah anu berkonotasi négatif. istilah ci panon buaya nyaéta sebutan pikeun anu ngagunakeun cai panon pikeun melemahkan haté lawan ngomongna. Otak hurang nyaéta cercaan garihal pikeun maranéhanana anu pohara lila dina nyurtian hiji hal anu pohara basajan. Kotok sayur nyaéta sebutan pikeun jelema borangan.
Ogé kitu kalayan istilah buaya darat, padahal konteksnya teu pas. Pikeun menunjukan prilaku anu gunta-ganti pasangan, sakuduna sato kalinci leuwih pas. Sato ieu leuwih doyan kawin sarta boga loba anak anu loba. Pangparnana nyaéta perumpamaan sato kalayan manusa. waktu lumangsung tindakan amoral, contona incest,serta merta pasangan kasebut dianggap kawas sato. Padahal dina élmu genetika, hasil hubungan dina kekerabatan anu deukeut baris ngabalukarkeun turunan anu cacad. rasana teu kungsi ucing atawa kotok dikira-kira urang anu pengkor sukuna atawa cacad séjénna anu dawam hadir alatan perkawinan anu boga hubungan getih.
Leuwih laér dunya fabel ogé méré implikasi ngeunaan sipat sato. Peucang idéntik jeung sato cerdik, bangor, resep maok bonteng milik patani. Alatan éta si peucang minangka anak bangor kudu dihukum sarta ulah dibéré ampun. sabenerna ieu hal unik. di indonésia anu agraris ieu sakuduna basa urang beunghar kalayan ngababaturan kalayan makhluk sakurilingna. sato jadi réncang, lain deui sarupaning sosok anu mindeng nyieun masalah. Urang indian kalahka ngasupkeun unsur sato dina ngaran maranéhanana.
Nagari ieu ogé sabenerna ngabogaan sajarah pageuhna antara manusa jeung sato sakurilingna. komo dina sajarah aya ngaran sato jadi ngaran sosok penting saperti maha patih Gajah Mada sarta Hayam Wuruk. sawatara suku di nagari urang oge sarua nunjukeun keakraban jeung sato. Urang sunda, contona miboga panggero husus pikeun sato dumasar umurna. Anak munding digeroan eneng. Dijawa, anak munding digeroan gudel.
Tapi kitu deui, sabot amarah ngarerab awak urang, keakraban éta dumadakan leungit.nu kaluar teh unpatan kasar sasatoan: "monyét siah, dasar munyuk".
Komik anu medal dina warsih 1970-an, msialnya, beunghar baris umpatan anu leuwih netral, kawas "bedebah, keparat, kurang ajar atawa sundel". lamun daék kaleuleuwihan, kecap-kecap ieu laér leuwih ngahormatan biantang, anu teu séjén makhluk anu hirup babarengan manusa anu ceunah berbahasa.
Sumber diropea tina karya Irfan Budiman, kebon binatang, TEMPO, 3 Mei 2009.


text:
Nalika Nyawang Gunung Cikuray, wanci haneut moyan ti Area Perkebunan PTPN VIII Cisaruni
Kamera : Xiami Redmi Note
Pikeun kuring anu aya di wewengkon suku gunung Cikuray, moal bisa leupas tina ingetan kuring boga Gunung Anu Ngajegir, he he he padahal tonggongna CIkuray oan Tasik ,,, tapi bae lah, meh boga aku akueun …. yeuh urnag CIkajang mah boga Gunung, salianti boga Battu Tumpang teh he eh he..
Wanci Isuk-siuk sora manuk recet, halimun nyimbutan dipirig ku sora kacapi ngajetreng, matak nineung Nyawang Cikuray, hiji Wanci kuring kudu bisa Naek ka ieu gunung…… KUDU